Uzmeš, vratiš, pa vraćeno nazoveš povećanjem - Penzin\nPočetna Magazin Godine Ekonomija Uzmeš, vratiš, pa vraćeno nazoveš povećanjem\nSa najviših instanci u Srbiji, od početka maja, govori se o skorom, nikad većem povećanju penzija i plata u javnom sektoru.\nKao i mnogi čitaoci Penzina na društvenim mrežama, tako su i sagovornici Radija Slobodna Evropa izrazili nevericu ili čak ljutnju. Jer, kada neko vraća deo uzetog, cinično je da to nazove povećanjem.\n“Sve su to prazna obećanja”, kaže penzioner Petar Jovanović iz Priboja na obećanje koje je došlo sa samog državnog vrha Srbije a o višim platama i penzijama do kraja godine.\nNaime, na Međunarodni praznik rada, odlazeći premijer Srbije i izabrani predsednik države Aleksandar Vučić obećao je značajno povećanje zarada i penzija, najveće do sada, kako se izrazio, pri čemu se zapravo ne radi ni o kakvom povećanju, već o tranši vraćanja novca koji je Vlada, kroz smanjenje plata i penzija, uzela pre dve i po godine.\n“Godinama i godinama unazad slušamo sve iste priče, možda i laži, teško je živeti u ovo sadašnje vreme”, nastavlja Petar Jovanović u odgovoru na pitanje Radija Slobodna Evropa veruje li Vučićevom obećanju.\n“Da, ubeđen sam da će doći do povećanja, doduše, povećanje od dva-tri procenta neka finansijska injekcija za penzionere i nije, ali, eto, nešto se dešava. To povećanje čovek može da oseti samo ako bi se povećanje vršilo svakih šest meseci”, kaže ovaj penzioner.\nUprkos obećanjima boljeg života kojima ih vladajuća elita već dugo zasipa, pet godina poklonjenog poverenja premijeru Aleksandru Vučiću i njegovim partnerima umesto boljeg standarda, donele su konstantno povećavanje nameta, poreza i taksi. Pri tome, protivustavno smanjenje penzija i plata u javnom sektoru vlast je pravdala time da bi država bankrotirala da to nije učinila.\nPremijer/izabrani predsednik Vučić sada najavljuje znatno povećanje plata u javnom sektoru i penzija i poručuje da će iduće godine ono biti još veće:\n“Biće značajnije nego do sada, znači, iz našeg ugla veliko, a iz ugla našeg naroda nikako nije dovoljno, ali svakako najveće do sada.”\n“Povećaće se ranije nego što smo očekivali, dakle, povećaće se već u ovoj godini, a ne, po obračunu – iduće godine.”\nIzjavio je da je suficit budžeta u prva četiri meseca ove godine iznosio 10,7 milijardi dinara, umesto, predviđenog deficita od 53,5 milijardi koji je bio dogovoren sa Međunarodnim montetarnim fondom (MMF), tako da, kako je rekao, “imamo bolje rezultate za 64,2 milijarde, ili za oko 520 miliona evra, od onoga što smo prihvatili u Skupštini, a što je pozdravio i MMF koji je učestvovao u pravljenju budžeta”.\n“Ono što bi ekonomski, ali i u sociološkoj ravni, jedino bilo ispravno, jeste da Ministarsvo finansija na temelju realnog umanjenja prihoda i dohodaka građana koji su podneli teret stabilizacije, sada to sukcesivno i fazno vrati. To umanjenje plata i penzija bila je vrsta kupovine vremena da bi se izbegla najteža ekonomska situacija koja je mogla da snađe zemlju. Mislim da bi Vlada u tom smislu trebalo da igra potpuno otvorenu igru sa jasnim računicama: koliki je de facto bio doprinos svih koji su trpeli od smanjenja penzija i plata u javnom sektoru – a onda mora projektovati fazno povećanje, odnosno, vraćanje toga što je uzela, na način da to bude potpuno jasno i onima kojima novac treba vratiti, ali da budu jasne i reperkusije toga na budžet#, kaže Đukić.\nSagovornik Radija Slobodna Evropa insistira na jasnim projekcijama zato što je, kako navodi, do sada to rađeno na osnovu onoga što je, iza zavese, zahtevao MMF. Dodaje da to nije ništa sporno, s obzirom na to da je MMF to zahtevao u kontekstu opšteg stanja u zemlji.\n“Ako se sada već projektuje rast od tri odsto BDP-a, onda se mora naći mehanizam da ti koji su podneli glavni teret stabilizacije u narednom periodu dožive povećanje, odnosno, vraćanje plata koje neće biti linearno”, naglašava Đukić i objašnjava zašto je protiv lineralnog vraćanja plata.\n“Postoji deo javnog sektora koji apsolutno nije trpeo. Uzmite, na primer, Elektroprivredu Srbije, koju ja takođe tretiram kao deo javnog sektora. To je vrlo neracionalna kompanija, sa prosekom plata od 80.000 dinara, u kojoj se sporo odvijaju strukturne promene. Svaka linearnost bi, kad ovakve slučajeve imate na umu, bila pogubna. Zato smatram da oni koji su podneli najveći teret moraju imati mnogo veći procenat povećanja, kako bi se tim ljudima vratilo to što im je uzeto, u odnosu na neke strukture kod kojih možda i ne treba da dođe do povećanja”, iznosi argumente Đukić.\nNa pitanje novinara Radija Slobodna Evropa šta misli o stavu Fiskalnog saveta Srbije koji je protiv najavljenog povećanja plata i penzija, donekle je rezervisan:\n“Ja ne želim da tumačim stavove Fiskalnog saveta, ali mogu da kažem da je njihova obazrivost prirodna s obzirom na to da dubinski poznaju kakvo je poslovanje javnih preduzeća. Mislim da ih na taj stav navodi pre svega strah u vezi sa tim šta se dešava u EPS-u, kao najvećem gigantu u javnom sektoru. Oni, preme tome, žele da izbegnu novi udar koji bi nastupio iz dubioza takvog jednog sektora”, kaže Đukić.\nOd novembra 2014. godine, plate u javnom sektoru smanjene su linearno za 10 odsto, dok su penzije veće od 25.000 dinara umanjene po stopi od 22 odsto, a one veće od 40.000 dinara, čak za jednu četvrtinu.\nPo računici Ministarstva finansija iz iste godine, smanjenje zarada u javnom sektoru u naredne tri godine trebalo je da donese uštede od 60 milijardi dinara, odnosno 1,5 odsto bruto domaćeg proizvoda (BDP).\nMnogo veći efekti postigli bi se, tvrdili su sindikati, uvođenjem 480 milijardi dinara godišnje iz sive ekonomije u legalne tokove, kao i povećanjem naplate poreza i doprinosa, naročito kad je reč o tajkunskim preduzećima, smanjenjem broja nepotrebnih agencija i prestankom zapošljavanja u državnim organima i javnim službama.\nPrva “povišica”, tačnije, prva rata vraćanja onog što je vlast građanima, ne pitajući ih, uzela, usledila je u januaru 2016. godine kada su plate u javnom sektoru povećane do četiri odsto, a penzioneri dobili linearno povećanje od svega 1,25 odsto.\nBranka Trivić i Danica Gudurić za Radio Slobodna Evropa\nTags:Aleksandar VučićAleksandar VulinbudžetĐorđe ĐukićekonomijaFiskalni savetMeđunarodni monetarni fond MMFpovećanje plata i penzijasmanjenje penzijasmanjenje plata u javnom sektoru


pink.rs | KAFIĆI U GRČKOJ PONOVO RADE - U Nemačkoj je i dalje strogi lokdaun, a ostatak Evrope se vraća u normalu\nKAFIĆI U GRČKOJ PONOVO RADE - U Nemačkoj je i dalje strogi lokdaun, a ostatak Evrope se vraća u normalu\nDok u Nemačkoj strogi lokdaun još uvek blokira društveni život, trgovinu i ugostiteljstvo, u drugim evropskim zemljama stvari izgledaju drugačije, ocenjuje DW.\nNakon što su u Grčkoj kafići i restorani zbog velikog broja novozaraženih koronom morali da se zatvore na šest meseci, od ovog ponedeljka ponovo su počeli da rade - iako samo napolju, u baštama i uz određena ograničenja.\nOsoblje mora da sed testira dva puta nedeljno i da nosi maske, gosti ne smeju da stoje, već samo da sede, za jednim stolom sme da bude maksimalno šest osoba, a između stolova mora da bude propisani razmak.\nZabranjeno je i puštanje muzike, a sve to je moguće do 23 sata, jer je i dalje na snazi zabrana kretanja noću.\nPrema podacima univerziteta Džon Hopkins, incidencija u toj omiljenoj turističkoj destinaciji iznosi 150 na 100.000 stanovnika - dakle otprilike kao u Nemačkoj, a jednu dozu vakcine primilo je samo osam odsto građana.\nI u Holandiji kafići i restorani smeju goste da poslužuju napolju, u baštama, ali samo od 12 do 18 sati.\nU toj zemlji zabrana izlaska noću više nije na snazi, a u prodavnice se sme bez zakazanog termina, ocenjuje DW.\nUčenici i studenti i dalje uglavnom pohađaju onlajn-nastavu, ali bar jednom nedeljno smeju u školu, odnosno na fakultet.\nHolandija još uvek ima visoku incidenciju: 300 novozaraženih na 100.000 stanovnika u zadnjih sedam dana, a jednu dozu vakcine do sada je primilo oko 30 odsto stanovništva.\nI u Češkoj se malim koracima kreće u smeru normalizacije života - od ponedeljka su ponovo otvorene sve prodavnice i pijace, a ta zemlja je snažno pogođena koronom i smatra se jednim od evropskih žarišta pandemije.\nAli broj novozareženih polako se smanjuje, pa sedmodnevna incidencija sada iznosi 150 i Češka se više ne smatra visokorizičnim područjem.\nI Francuska je od ovoga ponedeljka ublažila mere koje su do sada bile znatno strože nego u Nemačkoj - ljudi ponovo smeju slobodno da se kreću - do sada je bilo dozvoljeno kretanje samo u prečniku od deset kilometara od mesta stanovanja.\nUčenici srednjih škola ponovo smeju u učionice.\nDečiji vrtići i osnovne škole su otvoreni već nekoliko dana, za dve nedelje planirano je otvaranje bašti kafića i restorana, a početak policijskog časa pomeren je sa 19 na 21 sat.\nMada se mnogi sigurno raduju delimičnom otvaranju, nekima ono ide prebrzo.\nNaime, incidencija je i dalje prilično visoka: 300 novozaraženih na 100.000 stanovnika, a Vlada se nada da će uskoro biti vidljivi rezultati sve većeg broja vakcinisanih osoba.\nI Italija polako popušta mere. U regionima koji ne beleže veliki broj zaraženih omogućen je rad ugostiteljskih objekata, odnosno njihovih bašti, ali zbog zabrane izlaska noću samo do 22 sata. U tim regionima ponovo su otvoreni i muzeji i bioskopi.\nItalija beleži sedmodnevnu incidenciju od 135 i planira da idućih nedelja dodatno ublaži mere.\nOd juna će restorani smeti da primaju goste i u zatvorenim prostorima, a najavljene su i promene pravila za turiste.\nZa sada turisti moraju da se testiraju pre i odmah nakon dolaska u Italiju, i da potom još ostanu u petodnevnom karantinu.\nS najmanje jednom dozom do sada je vakcinisano više od 22 odsto građana.\nNakon višemesečnog lokdauna i Danska polako popušta mere, a da ne bi došlo do novog talasa zaraze, uvedena je tzv. korona-iskaznica u kojoj se beleži ako je osoba vakcinisana, ako je nedavno prebolela kovid 19 ili ako ima negativni test na koronu ne stariji od 72 sata.\nOnaj ko poseduje taj dokument u papirnom ili digitalnom obliku može bez ograničenja kod frizera, u muzej ili restoran.\nPonovo su otvoreni i stadioni, uskoro će početi da rade i poroziršta i bioskopi, a u baštama kafića i restorana smeju da se poslužuju i gosti bez korona-iskaznice.\nTa pravila ostaće na snazi sve dok ne bude vakcinisano gotovo kompletno stanovništvo.\nNOVA KORONA PRAVILA U GRČKOJ OBRADOVAĆE SRBE: Bašte kafića, restorana i barova ponovo otvorene\nDa li je vreme da se u Beogradu OTVORE kafići i restorani? Krizni štab odlučuje, ovo su moguće MERE\n'KADA ĆE KAFIĆI POČETI DA RADE?' Psiholog objašnjava zašto je odgovor na ovo pitanje ključno za naše PSIHIČKO zdravlje\nU SREDU OTVARANJE KAFIĆA I RESTORANA? Nastavalja se rasprava o relaksaciji mera, evo koja će USLOVE MORATI DA ISPUNE UGOSTITELJI


BEZ UREĐENJA GRAĐEVINSKOG ZEMLJIŠTA: Sa olakšicama Leskovac postaje još privlačniji za investitore | Novosti.rs\nTakvu odluku doneli su članovi Gradskog veća, na današnjoj sednici, sa željom da na ovaj način takozvanu „Zelenu zonu“ na severu grada učine još privlačnijom za otvaranje novih fabrika i radnih mesta.\nGradonačelnik Leskovca Goran Cvetanović je ponovio da očekuje da u toku narednog meseca potpiše ugovor sa kompanijom iz Turske koja proizvodi gumene delove za poznate fabrike automobila. Turski investitor će u pomenutoj zoni otvoriti najmanje 100 radnih mesta.\nNa ovom prostoru već posluje britanska kompanija „Aptiv“, koja se bavi proizvodnjom električnih komponenti za auto-industriju, a svoj distributivni centar gradi i domaća kompanija „Statovac“.\nLeskovac investitori građevinsko zemljište Industrijska zona Goran Cvetanović auto-industrija Investicije Aptiv


Doljevac još uvek bez „plavih koverti“ – Radio Koprijan\nhome Društvo, Vesti Doljevac još uvek bez „plavih koverti“\nNa obuku rezervnog sastava ove godine će biti pozvano 600 ljudi koji nisu služili vojni rok ili su služili “civilno”, bez oružja, a obuka će trajati 15 dana. U opštini Doljevac, prema našim saznanjima još uvek nije stigla ni jedna plava koverta, ali to ne znači da ih neće biti. Ova obuka se sprovodi da bi se obučili mlađi muškarci, starosti između 30 i 35 godina. Što se tiče onih koji ne žele da upotrebljavaju oružje i pozivaju se na prigovor savesti, biće raspoređeni u jedinice civilne zaštite i proći će obuku bez oružja. Ako je neko sprečen, ima pravo na odlaganje, a ako se neko ne odazove, kazna je 50 hiljada dinara.\nTokom godine, u skladu sa potrebama Vojske Srbije, biće pozvano na obuku nekoliko stotina vojnih obveznika iz ove kategorije kako bi stekli osnovna vojnička znanja, navodi se u saopštenju. Ova obuka se sprovodi da bi se popunile jedinice Vojske Srbije muškarcima iz rezervnog sastava mlađih godišta.\nU Ministarstvu odbrane podsećaju da je prošlog oktobra prvi put organizovano obučavanje muškaraca iz rezervnog sastava koji nisu odslužili vojni rok. Na obučavanje, u centre za osnovnu obuku Vojske Srbije na prvi deo obučavanja – osnovnu obuku, tada je upućena prva grupa vojnih obveznika koji su prevedeni u rezervni sastav (stariji od 30 godina), a koji nisu odslužili vojni rok.\nSvi oni koji su u radnom odnosu, a pozvani su na vežbu, dobijaće uobičajenu platu. Takođe, zaposlenim osobama biće plaćeni i svi prateći troškovi: putni, zdravstveno osiguranje, smeštaj i hrana.\nTokom ove godine planirano je njihovo upućivanje u centre za specijalističku obuku Vojske Srbije. Za 2019. planirana su dva termina za osnovnu obuku – u maju i novembru.


Neverovatan astronomski događaj u maglini Oriona - Muški magazin - trendovi, fitness, lifestyle, saveti, devojke...\nMaterijal koji se ubrzano udaljavao sa mesta zvezdane eksplozije otkriven je u oblaku poznatijem kao zvezdane jasle...\nOvo je tek drugi put da je molekuralno raspršivanje ove vrste viđeno potpuno jasno, ali ono će pre svega pomoći astronomima da razumeju na koji način masivne zvezde počinju svoj život. Tokom osamdesetih godina prošlog veka, astronomi su otkrili nešto čudno u Orion maglini, uske trake gustog molekularnog gasa koji putuje velikim brzinama kroz naš univerzum. Kada su ovi mlazevi gasa mapirani delovalo je kao da potiču iz jedne tačke.\nOd tada, ova molekularna odlivanja otkrivena su u brojnim regionima u kojima se zvezde formiraju. Za ovu prirodnu pojavu smatralo se da igra veoma važnu ulogu u formaciji zvezda male mase, odnoseći sa sobom višak momentnog impulsa koji bi prilikom ostanka učinio da bebe zvezda dobiju preveliko ubrzanje i vrate se u zaborav.\nMeđutim, Orionov odliv predstavlja unikatnu pojavu. Molekularna odlivanja u slučaju zvezda male mase uglavnom su bipolarna, stoga možemo videti samo dva kraka ove pojave, zadužena za izbacivnje materije u različitim pravcima. Odlivanje u Orionu daleko je mnogobrojnije, ali je ono čudno još više zbog toga što je nastalo u regionu formiranja veoma masivnih zvezda i do deset puta većih od našeg sunca.\nZa sada, naučnicima nije toliko poznat proces formiranja masivnih zvezda, koliko onaj u kome nastaju manji primerci. Masivne steralne jasle daleko su ređa pojava i uglavnom se nalaze predaleko u svemiru, što ih čini veoma teškim za uočavanje. Upravo zbog toga astronomi se nadaju da će uočeni odliv u Orionu konačno doneti neke zaključke vezane za ovu temu.\nTakođe, za sada ne postoji nikakva naznaka o izvoru ovog odlivanja, niti je moguće uočiti bebu masivne zvezde. Ovo dalje navodi na nakoliko scenarija eksplozija, sličnih onim koje se dešavaju između dve masivne zvezde u nastajanju ili gravitacionu energiju oslobođenu formiranjem obližnjih masivnih binarnih zvezda. Sa samo jednim uočenim događajem ove vrste u istoriji, za sada je veoma teško zaključiti ili odbaciti bilo koju tvrdnju.\nKako bi naučio nešto više o ovom fenomenu, tim astronoma predvođen Luisom Zapatom, iz Nacionalnog astronomskog Univerziteta u Meksiku, odlučio je da okrene jedan od najmoćnijih radio teleskopa Atacama Large Millimeter/submillimeter Array (ALMA), ka poznatom porodilištu masivnih zvezda.\nRegion G5.89−0.39, takođe poznat kao W28 A2, udaljen je od nas, 9,752 svetlosne godine. On se sastoji od svetlećeg, espanzivnog ultrakompaktnog vodoničnog oblaka nalik školjci i moćnih molekularnih odliva. Zapata i njegov tim prethodno su primetili šest ovakvih filamenata koji deluju kao da ciljaju direktno ka centrku vodoničnog oblaka, ali rezultati njihovog prvobitnog istraživanja bili su nepotpuni.\nAstronomi su bili u mogućnosti da identifikuju 34 molekularne mlaznice koje se radijalno udaljavaju od samog centra oblaka, ubrzavajući ka spoljnim obodima. Bazirano na njihovim brzinama od 130 km/s, bilo je moguće zaključiti da su ovi odlivi stari oko 1.000 godina i nastli od za sada nepoznate eksplozije koja se dogodila pre jednog milenijuma.\nOni nisu moćni kao odlivi koje možemo očekivati od ekplozije supernove, koja se dešava prilikom smrti masivne zvezde. Međutim, kada je u pitanju slučaj Oriona, važno je naglasiti da u njegovom centru ne postoji ni jedna zvezda, samo region jonizovanog gasa, najverovatnije nastalog kao rezultat zagrevanja tokom eksplozivnog događaja. Ukoliko postoji jedna zvezda, ili više njih, povezanih sa ovim događajem koji je stvorio odlivanje, one bi svakako trebalo da budu detektovane u ovom regionu.\nIz razloga što masivne zvezde uvek formiraju jata, ovakve interakcije su prilično česte, što bi zauzvrat moglo da nam pomogne prilikom shvatanja procesa formiranja ovakvih stelarnih tela. Ukoliko su se dve protozvezde sudarile, one su najverovatnije završile kao jedna, daleko veća zvezda.\nBezirano na odlivu u Orionu, onom u G5.89 regionu i marginanalnoj detekciji nečega što bi moglo biti slično odlivanju prilikom zvezdanog formiranja u regionu poznatom kao DR-21, meksički tim procenjuje da se ovakvi događaji dešavaju otprilike svakih 130 godina. Ovo je veoma blizu procenjenoj cikličnoj stopi eksplozija supernove.\nNepredvidivost ovakvih događaja i kratkotrajnost odlivne faze, čini ih veoma teškim za detektovanje, ali sada kada znaju šta traže i na koji način, astronomi će biti u mogućnosti da izvrše proračune i stvore kataloge ovakve vrste kosmičkih pojava. Zauzvrat, oni će im pomoći da shvate zbog čega se one dešavaju, na prvom mestu.\n“Ukoliko dovoljo ovakvih odliva bude detektovano u budućnosti, spajanje zvezdanih jata može se ispostaviti kao vema važan mehanizam prilikom stvaranja masivnih zvezda”, izjavio je Zapata.\nIza svakog ludog muškarca stoji jaka i još luđa žena\nJedan momak iz Australije proveo je svoj dosadašnji život tetovirajući se i modifikujući svoje telo, u procesu koji je startovao kada je još bio mala ulična protuva, sa svega jedan...\nIma li mačke u avionu?\nSudanski putnički avion bio je primoran da prinudno sleti nakon što je mačka ušetala u njegov kokpit i napala pilota…\nKako kijanjem ostati bez glave\nVerovatno ste do sada sto puta čuli urbanu legendu vezanu za posledice kinjanja otvorenih očiju…\nNaučnici su pronašli čudnu strukturu u zemljinom jezgru\nU školi smo naučili da se naša planeta sastoji od četiri prepoznatljiva dela, unutrašnjeg jezgra, spoljašnjeg jezgra, omotača i kore…\nČovek kidnapovao sam sebe kako ne bi otišao na posao\nPolicija u Arizoni susrela se sa zaista interesantnim slučajem pre samo nekoliko dana – jedan mladi gospodin toliko nije želeo da ide na svoj posao, da je odlučio da lažira sopstve...\nNeobična fotografija zvezdanog neba promeniće astronomiju zauvek\nFotografija koju vidite možda deluje kao normalna slika noćnog neba, ali ono što zapravo jeste, daleko je izuzetnije od običnih blistavih zvezda...\nČernobilj i njegova nestvarna priroda u objektivu ruskog fotografa\nRuski fotograf Vladimir Migutin nedavno je bio u černobiljskoj zoni eksplozije, opremljen infracrvenom kamerom kompanije Kolari Vision...


Ilon Mask ipak kupio Twitter\n"Tviter" je u završnoj fazi pregovora o prodaji milijarderu Ilonu Masku, potvrdili su neimenovani izvori Blumberga i Njujork tajmsa, a nešto kasnije je objavljeno da je preuzimanje okončano.\n„Tviter” je započeo pregovore sa Maskom u nedelju, nakon što je objasnio akcionarima određene detalje ponude. "Šuška" se da je Mask ponudio za preuzimanje kompanije – četrdeset tri milijarde dolara.\nNajbogatiji čovek na svetu kupio je skoro 73,5 miliona akcija kompanije „Tviter”, koje su porasle za 26 odsto na berzi, gotovo odmah nakon što je objavio – upravo na Tviteru, da „ozbiljno razmišlja” o pokretanju nove društvene mreže.\nMask se inače sastajao se sa akcionarima „Tvitera” u poslednjih nekoliko dana, tražeći podršku za svoju ponudu. Rekao je da „Tviter” treba da bude privatan da bi se razvijao i postao prava platforma za slobodu govora.\nAkcionari su naterali predstavnike kompanije da održe razgovore nakon što je Mask u četvrtak izneo detaljan plan finansiranja za svoju ponudu i tako pokušao da se „ne dozvoli da prilika za dogovor izmakne”.\nMaskovo insistiranje da je dao „najbolju i konačnu” ponudu predstavljalo je prepreku u pregovorima, rekli su izvori, ali je odbor odlučio da se pregovara sa njim, kako bi potencijalno dobio bolje uslove.\n„Tviter” je želeo da sazna više o svim aktivnim istragama regulatora protiv Maska, uključujući i američku komisiju za hartije od vrednosti (SEC), koje bi predstavljale rizik za dogovor, rekao je jedan od izvora Rojtersu.\n„Tviter” je takođe ispitivao da li regulatori imaju prigovore o poslovanju na bilo kom od tržišta gde posluju Maskove kompanije. Ako bi se utvrdilo da bi prodaja Masku bila rizična, kompanija bi mogla da traži znatnu naknadu za raskid ugovora o preuzimanju.\nKompanija je, inače, u startu bila protiv predloga da Mask uveća svoj udeo u „Tviteru” na više od devet odsto, bez pregovora sa glavnim odborom.\nProizvodi malih dobavljača Super Vera kandidati za Čuvarkuće\nČadež: Najbolja vest bila bi potvrda velikog auto-giganta da dolazi u Srbiju


Britanci traže od vlade da se obaveže da neće nametati imunitetske pasoše - Sputnjik Srbija\n04:56 08 Mart 2021\n18:08 14.02.2021 Preuzmite kraći link\nPeticijom se zahteva i da se britanska vlada obaveže da neće nametati takozvane imunitetske pasoše široj javnosti.\n„Želim da vlada spreči bilo kakva ograničenja za one koji odbiju da prime potencijalnu vakcinu protiv kovida 19. To uključuje ograničenja putovanja, društvene događaje, poput koncerata ili sporta. Bez ikakvih ograničenja“, piše u peticiji koju je do sad potpisalo 107.945 ljudi.\nNekoliko sličnih peticija dosad su privukle stotine hiljada pristalica, što ukazuje na frustraciju koju delovi britanskog društva imaju zbog ideje zdravstvenih pasoša. Oni se plaše da status vakcinacije može da utiče ne samo na njihovu sposobnost da putuju u druge zemlje – što je vrlo verovatan scenario – već i na njihov pristup društvenom životu. Strahuju da će samo ljudi koji imaju imunitet na kovid 19 moći da posećuju pabove, fudbalske utakmice i druga javna mesta, piše RT.\nTakođe postoje i glasni zagovornici ideje pasoša o vakcinaciji poput bivšeg premijera Tonija Blera i nekih medija. Protivnici to doživljavaju kao postavljanje temelja za guranje domaćih verzija takvog dokumenta.\nU međuvremenu su druge države, poput Danske, najavile da nameravaju da uvedu digitalne kovid pasoše kao deo ponovnog otvaranja svojih ekonomija. Zabrinuti Britanci očekuju da će njihova vlada biti pod pritiskom da sledi taj primer.\npeticija, Velika Britanija, zdravstveni pasoš, imunološki pasoš, kovid pasoši


Vesti online / Vesti / Ex YU / NATO poslao četiri poruke Balkanu - Srpska najviše na udaru\nNATO poslao četiri poruke Balkanu - Srpska najviše na udaru\nTon deklaracije koju su lideri NATO usvojili posle briselskog samita sugeriše da Alijansa tretira Bosnu i Hercegovinu kao da je ta bivša jugoslovenska republika već članica Severnoatlantskog pakta. NATO lideri svesno ignorišu stavove institucija RS o vojnoj neutralnosti, a mešali bi se i u izbore, piše Sputnjik.\n"NATO Bosnu posmatra kao plen"\nLideri NATO u deklaraciji koju su usvojili na samitu u Briselu naglasili su da je Zapadni Balkan područje od strategijskog značaja za Alijansu, a to "pokazuje duga istorija saradnje i operacija u regionu".\n"Potpuno smo posvećeni stabilnosti i bezbednosti Zapadnog Balkana", navode lideri NATO, dodajući da će u tom cilju tesno sarađivati s tamošnjim državama.\nOni su podržali jačanje bezbednosnih snaga na Kosovu i Metohiji i naglasili su da je jačanje veza NATO i Srbije korisno za Savez, Srbiju i ceo region. Podržali su i nastavak dijaloga i sklapanje pravno obavezujućeg sporazuma između Beograda i Prištine.\nPrema mišljenju dekana banjalučkog Fakulteta bezbednosti Predraga Ćeranića, lideri NATO poslali su četiri važne poruke Zapadnom Balkanu.\nPrva poruka adresirana je na Srbiju - podržavajući razvoj bezbednosnih snaga na Kosovu, Alijansa izlazi iz okvira Rezolucije 1244.\n- Druga poruka glasi da je NATO posvećen stabilnosti i bezbednosti Zapadnog Balkana, ali se pod tim podrazumeva da sve zemlje budu pod NATO kišobranom. Dakle, stabilnost je ukoliko ste u NATO, ukoliko niste, nećete biti stabilni - komentariše Ćeranić.\n"Potpuno ignorisanje stavova Republike Srpske"\nTreća poruka, kaže Ćeranić, odnosi se na BiH i na izbore koji tu bivšu jugoslovensku republiku očekuju u oktobru - lideri NATO izrazili su očekivanja da će oktobarski izbori u BiH biti održani po demokratskim standardima, a takođe su pozdravili i navodni napredak u registraciji nepokretne vojne imovine u zemlji.\nInteres Alijanse za popis vojne imovine četvrta je poruka upućena iz Brisela.\n- Knjiženjem vojne imovine na BiH narušava se princip definisan u Dejtonskom sporazumu, da 51 odsto teritorije pripada Federaciji BiH, a 49 odsto Republici Srpskoj. Knjiženjem vojne imovine, velikih kasarni sa velikim zemljištem, taj procenat bi bio ozbiljno ugrožen. To je prvo što se uočava, a sve je to veliki pritisak da se BiH inkorporira u NATO - kaže Ćeranić.\nS obzirom na ton deklaracije, ispada da je Bosna i Hercegovina već postala članica NATO, kaže Ćeranić, uprkos deklaraciji Skupštine Republike Srpske o vojnoj neutralnosti.\n- NATO potpuno ignoriše stavove Republike Srpske. Skupština je visoko političko telo i njen stav ne sme da bude ignorisan ni od koga, ali NATO se ponaša na način da želi da ugrabi BiH kao plen i uopšte ih ne dotiču odluke najviših organa Republike Srpske - zaključuje Ćeranić.\nEX YU Dodik: Srpska nikad neće dati saglasnost da BiH prizna Kosovo\nEX YU NATO bacio oko na dve lokacije u Srpskoj - postoji samo jedna prepreka\nČetvrtak 12.07.2018. 22:55\nKoga interesuje Genocidna tvorevina jer to mora da nestane.Fenocidna tvorevina počiva na preko hiljadu masovnih grobnica i to je najkrvavije parče okupirane teritorije u Bosni\nPetak 13.07.2018. 11:05\nBosna i Srbija nece nikad uci u NATO.


Hrana do Stana - Registracija\nGrad * Izaberite grad Beograd Novi Sad\nMobilni telefon * Napomena: Unesite isključivo brojeve bez razmaka, povlaka,\nkosih crta i bez prefiksa 381, ispravan primer: 0638877942\nPonovite lozinku * Napomena: Lozinka mora sadržati najmanje 6 karaktera!\n(kombinacija slova i brojeva)\nPrihvatam uslove korišćenja portala hranadostana.com *\nKorišćenjem sistema HranaDoStana.com, slažete se i prihvatate određene uslove i pravila korišćenja (u daljem tekstu 'Uslovi korišćenja') koji su navedeni u daljem tekstu.\nOvaj veb sajt je u celosti vlasništvo preduzeća ŠARAC d.o.o. Sav softver korišten na sajtu je ekskluzivno projektovan i razvijen za potrebe sistema Hranadostana.com i zaštićen je međunarodnim zakonima koji regulišu tu oblast. Sadržaj i softver na sajtu mogu se koristiti samo u lične svrhe, za kupovinu preko interneta. Izričito nije dozvoljeno korišćenje servisa radi prodaje proizvoda ili usluga ili za povećanje posećenosti bilo kog drugog sajta u komercijalne svrhe, kao ni preuzimanje rezultata pretraživanja sistema Hranadostana.com, njihovo preoblikovanje i objavljivanje na drugim sajtovima. Ukoliko želite da sistem Hranadostana.com upotrebite u komercijalne svrhe ili na drugačiji način nego što je ovde opisano, obratite nam se elektronskom poštom, na adresu: korisnicka.podrska.\nHranaDoStana.com je zaštićeno trgovačko ime sistema HranaDoStana.com i vlasništvo je preduzeća ŠARAC d.o.o. Zabranjeno je korišćenje ovog imena ili znaka od strane bilo kog servisa, proizvoda ili usluge koja nema veze sa sistemom HranaDoStana.com. Zabranjeno je i korišćenje imena i znakova koji svojom sličnošću sa imenom i znakom HranaDoStana.com mogu dovesti u zabludu korisnike i treća lica da bilo koji servis, proizvod ili usluga imaju veze sa sistemom HranaDoStana.com ili preduzećem ŠARAC d.o.o.\nUtisci, fotografije i komentari na sajtu\nBilo kakvi utisci, fotografije ili komentari na sajtu, u delu u kome je korisnicima i restoranima ostavljena mogućnost da izraze svoje mišljenje, mogu se prilagođavati prema potrebi. Ukoliko ostavite utisak na sajtu, slažete se i prihvatate da sistem HranaDoStana.com može koristiti ime pod kojim pošaljete bilo koji utisak ili izjavu.\nIsporuka narudžbina prosleđenih putem sistema HranaDoStana.com isključivo zavisi od naših partnera, tj. samih restorana koji vrše isporuku. HranaDoStana.com ne odgovara za bilo kakvu štetu ili gubitak nastao pogrešnom, nekvalitetnom ili neblagovremenom isporukom, jer nije u mogućnosti da kontroliše bilo koji deo toka isporuke. Ukoliko niste zadovoljni isporukom, možete se obratiti sistemu HranaDoStana.com, na adresu korisnicka.podrska, koji će pokušati da utvrdi kako može da u budućnosti spreči slična nezadovoljstva (npr. isključivanjem problematičnih restorana iz sistema HranaDoStana.com). Takođe, možete i ostaviti svoj utisak o određenom restoranu, u delu predviđenom za to, koji će biti dostupan svim zainteresovanima.\nCene proizvoda predstavljenih na sajtu HranaDoStana.com identične su cenama istih proizvoda u dotičnim restoranima. Restorani su u obavezi da sistemu HranaDoStana.com dostavljaju sve promene cena i ponude pre nego što se iste promene u restoranu, da bi sistem HranaDoStana.com mogao blagovremeno da uskladi cene i ponudu na sajtu. Ukoliko ipak dođe do nesklada u cenama ili do pojave netačne cene na sajtu,korisnici su saglasni da HranaDoStana.com ne odgovara za bilo kakvu moguću štetu proisteklu iz tog slučaja.\nHranaDoStana.com nudi mogućnost ubacivanja (upload) tekstova, slika, fotografija, videa, zvukova, muzike ili bilo kog drugog materijala (u daljem tekstu "Sadržaj") na ili kroz HranaDoStana.com. Kada šaljete svoj Sadržaj na HranaDoStana.com, saglasni ste da dajete neekskluzivnu, teritorijalno neograničenu, besplatnu i bez naknada dozvolu da koristi, menja, objavljuje i reprodukuje vaš materijal isključivo u svrhu prikazivanja, distribucije i promocije HranaDoStana.com i partnerskih restorana, u bilo koje vreme, bez traženja odobrenja i bez vremenskog ograničenja.\nHranaDoStana.com nema vlasništvo ili kopirajt nad Sadržajem koji šaljete. Vi zadržavate puno vlasništvo, i sadržaj možete koristiti za bilo koju namenu. U isto vreme, zadržavamo pravo da nastavimo da koristimo Sadržaj na HranaDoStana.com i partnerskim sajtovima i aplikacijama, u skladu sa opisanim pravima. Pri tome, HranaDoStana.com ne pretpostavlja prava na prodaju ili distribuciju vašeg Sadržaja trećim stranama bez vaše dozvole.\nSaglasni ste i garantujete: (1) da ste vi vlasnik poslatog Sadržaja ili da imate pravo da nam date dozvolu za korišćenje, (2) da Sadržaj i njegova upotreba na ili kroz HranaDoStana.com ne krši bilo koje pravo drugih strana i (3) da slanjem Sadržaja ne kršite bilo koji ugovor između vas i neke treće strane. Saglasni ste da ste odgovorni za sve potražnje trećih strana nastale zbog Sadržaja koji ste poslali.\nHranaDoStana.com zadržava pravo da odbije objavljivanje ili obriše Sadržaj iz bilo kog razloga, bez prethodne najave.\nHranaDoStana.com zadržava pravo da uskrati servis korisnicima za koje utvrdi da ga zloupotrebljavaju. Ukoliko se korisnici lažno predstavljaju, šalju lažne narudžbine i slično, HranaDoStana.com ima pravo da takve korisnike spreči da dalje koriste sistem HranaDoStana.com.\nUkoliko želite da prijavite slično ponašanje korisnika, i time unapredite poslovanje sistema HranaDoStana.com, molimo Vas da nam se obratite na adresu .\nHranaDoStana.com Vam obezbeđuje sistem bez ikakvih garancija u bilo kom smislu. Vi prihvatate punu odgovornost za bilo kakvu štetu ili gubitke nastale usled korišćenja ili nemogućnosti korišćenja sistema HranaDoStana.com. HranaDoStana.com se izričito odriče svih izraženih, podrazumevanih ili propisanih garancija, uključujući, ali ne i ograničeno na, garancije trgovine, pogodnosti za odgovarajuću namenu i protiv prekršaja intelektualnih prava. HranaDoStana.com ne garantuje da će Servis ispuniti Vaše zahteve ni da će rad Servisa biti bez prekida i bez grešaka.\nKorisnici shvatataju i prihvatju da sistem HranaDoStana.com može imati greške u funkcionisanju, projektne greške ili druge probleme i da korišćenje Servisa može rezultirati u nepredviđenoj šteti ili gubitku, uključujući, ali ne i ograničeno na, neočekivani rezultat ili gubitak podataka. HranaDoStana.com ni pod kakvim okolnostima neće biti odgovoran za bilo kakve nastale štete (uključujući, ali ne i ograničeno na, specijalne, nenamerne ili namerne štete, gubitak profita ili gubitak podataka, bez obzira na predvidljivost takvih šteta) proistekle iz ili povezane sa korišćenjem ili performansama sistema HranaDoStana.com ili bilo kakvim materijalima ili servisima koje Vam HranaDoStana.com nudi. Ograničenje odgovornosti se primenjuje u smislu štete zbog drugih informacija, servisa, usluga, saveta ili proizvoda do kojih se došlo pomoću linkova ili reklama na sistemu HranaDoStana.com. Ni pod kojim uslovima HranaDoStana.com nije odgovorna za nepravilno funkcionisanje ili prekid rada sistema HranaDoStana.com, prouzrokovano direktno ili indirektno prirodnim silama, elementarnim nepogodama ili uzrocima koji su van razumne moći kontrole, u šta spadaju, ali ne i ograničeno na, problemi u funkcionisanju interneta, kvarovi na kompjuterskoj opremi ili problemi sa istom, problemi u funkcionisanju telekomunikacione opreme ili mreže ili neke druge vrste uređaja i opreme, nestanci struje, bolesti zaposlenih, nesaradnja trećih lica, sve vrste društvenih previranja, naredbe domaćih i međunarodnih sudova.\nObaveštenja e-mailom i sms-om\nHranaDoStana.com zadržava pravo da Vas kontaktira elektronskom poštom ili sms porukama u smislu obaveštavanja o statusu vašeg naloga, vaših narudžbina i povremenih biltena. Ukoliko ne želite da ih primate, možete se odjaviti izmenom svoga naloga u Profilu.\nHranaDoStana.com zadržava pravo da iz bilo kog razloga i bez najave promeni Uslove korišćenja s vremena na vreme, promeni cenovnik i promeni sistem HranaDostana.com u bilo kom trenutku, uključujući i pravo da prekine servis, sa ili bez najave, bez odgovornosti prema Vama ili bilo kom trećem licu. Sve takve promene na sistemu HranaDoStana.com će biti objavljene na sajtu i sve promene stupaju na snagu odmah po objavljivanju na sajtu. Vi se obavezujete da povremeno posetite odeljak Uslovi korišćenja, kako biste se blagovremeno upoznali sa eventualnim promenama.\nKorišćenjem sistema HranaDoStana.com po objavljivanju promena u uslovima korišćenja, vi se slažete i prihvatate sve promene.\nOvi Uslovi korišćenja predstavljaju ugovor između sistema HranaDoStana.comi Vas, kao korisnika, koji se tiču korišćenja sistema HranaDoStana.comi zamenjuje sve prethodne, pisane ili usmene dogovore, razgovore ili ugovore koji ovde nisu posebno pomenuti. Bilo kakva odstupanja od odredaba ugovora će imati dejstvo samo ukoliko su načinjena pismeno od strane sistema HranaDoStana.com.\nUkoliko se ne slažete sa bilo kojim navedenim uslovom ili pravilom, molimo Vas da više ne koristite sistem HranaDoStana.com.\nNakon što ispravno popunite Vaše podatke, poslaćemo Vam SMS na broj Vašeg mobilnog telefona sa potvrdnim kodom za aktivaciju korisničkog naloga!\nŽelite da naručite hranu?\nRegistrujte se odmah i koristite usluge servisa Hrana do Stana potpuno besplatno!\nKada se Vaš trbuh oglasi da je gladan, nema mnogo vremena za čekanje! Zato smo se i potrudli da Vam omogućimo da u što kraćem vremenskom roku na bilo koju lokaciju naručite hranu kojom trenutno želite da zadovoljite svoja čula. Ponuda je izuzetno bogata, a obrok ne plaćate ništa više od cene po kojoj ga izabrani restoran nudi.\nIzdvojte nekoliko sekundi za registraciju, a onda birajte po svom ukusu!


Pekmez, slatko, džem, pinđur... "Ukusi moga kraja" na tržištu EU - Naši u svetu\nPekmez, slatko, džem, pinđur… “Ukusi moga kraja” na tržištu EU\nObjavljeno 23/11/19 u 14:00\nBEOGRAD – Trgovinski lanac Merkator S (Mercator) pokrenuo je u Sloveniji prodaju proizvoda malih srpskih proizvođača okupljenih pod brendom “Ukusi moga kraja”.\nTo dalje otvara vrata novim tržišnim pozicijama za domaće proizvode u regionu i Evropskoj uniji, saopšteno je iz Privredne komore Srbije.\n“Nakon pet godina pažjivog razvoja, srpski brend ”Ukusi moga kraja” izvezen je na tržište Evropske unije, a na rafovima 90 Merkatorovih prodavnica u Sloveniji, našli su se pekmez, slatko, džem, pinđur, kompot, salata, ljutenica i drugi autentični domaći prehrambeni proizvodi, pripremljeni po tradicionalnoj recepturi”, rekao je predsednik PKS Marko Čadež.\nPozicioniranje i plasman srpskih proizvoda preko trgovinskih lanaca kao što je Merkator S, sa asortimanom od preko 70 odsto robe domaćih proizvođača i dobavljača, primer je uspešne priče o rađanju srpske robne marke od “private label” do prepoznatljivog brenda – linije proizvoda vrhunskog kvaliteta, prema originalnim receptima našeg podneblja koji odgovaraju ukusu izbirljivog evropskog potrošača, ukazao je Čadež.\nPrema njegovim rečima, sinergija proizvođača, kvalitetan proizvod i podrška trgovinskih platformi, jeste put do veće vidljivosti, bolje tržišne pozicije i novih partnera, ali i unapređenja čitavog sektora privrede.\nJedan od prioriteta PKS jeste da podrži i podstakne izvoz i internacionalizaciju poslovanja članica kako bi bile što uspešnije na stranim tržištima, a uspeh brenda “Ukusi našeg kraja” važan je korak u tom pravcu, poručuju iz PKS.\nOd 2015. godine, kada je stvoren, brend “Ukusi moga kraja” okupljao je svega nekoliko proizvođača, koji su za plasman svojih 60 proizvoda tražili pouzdanog partnera, a do danas je porastao na 26 proizvođača i 200 proizvoda, koji ostvaruju jedan odsto ukupnog prometa Merkatora S, zaključcuje se u saopštenju PKS.\nEUTržište EUUkusi moga kraja\nKako živi 450.000 Srba u Nemačkoj? Najveći trošak im je kirija a ovo kažu o uslovima rada\n“Lažemo se brojkama, ispraznio se region”, Vučić na Regionalnom forumu mladih\nSrbija na korak od otvorenih granica EU, spisak će biti ažuriran na svake dve nedelje


::Inđija: Novi uspeh Džakovića\nKaratista inđijskog „Železničara“ Miloš Džaković osvojio je 1. mesto na turniru „Zlatni pojas Čačka“ u konkurenciji 18 najboljih seniorskih reprezentacija Evrope. Miloš je osvajanjem 1. mesta na „Zlatnom pojasu Čačka“ i osvajanjem 3. mesta na državnom prvenstvu za seniore osigurao nastup na evropskom regionalnom prvenstvu u kategoriji U-21.\n::Inđija: Uspešna godina Ingasa\nNadležni u javnom preduzeću Ingas ovu grejnu sezonu ocenjuju kao relativno uspešnu. Tehnički gubici su svedeni na minimum, nije bilo velikih havarija na gasovodnoj mreži i prilikom distribucije tog energenta nije bilo problema. Korisnici usluga lokalnog distributera prirodnog gasa su redovno izmirivali svoje obaveze.\n::SM: Nastavljeno sređivanje grada\nU okviru prolećnog uređenje grada, radnici JKP “Komunalije” iz Sremske Mitrovice, sređivali su klupe za sedenje koje se nalaze u gradskom parku, kao i u parku kod naselja PSC “Pinki”. Akcija prolećnog uređenja grada biće nastavljena postavljanjem 7 ostrva, sa po tri providne kante za smeće. Ova aktivnost planirana je u okviru projekta “Stvaranje društva bez otpada.\n::SP: Tri medalje za Mariju Stanković\nMarija Stanković, članica šah kluba Banovci-Dunav, je na prvenstvu Srbije u šahu za mlađe kategorije osvojila tri medalje. U konkurenciji devojčica do 10 godina osvojila je drugo mesto, u brzopoteznom takmičenju je bila prva, a u rešavanju šahovskih problema je osvojila treće mesto. Aleksandar Savić kod dečaka do 10 godina osvojio je prvo mesto.\n::Pećinci: Održana promocija “Čuvara osmeha”\nSvečana promocija zbirke pesama “Čuvari osmeha” održana je u Kulturnom centru Pećinci. Ovom zbirkom je obuhvaćen šestogodišnji rad literalne sekcije pećinačkog Kulturnog centra “Ruže i kavaljeri”. Od septembra 2009. godine, kada je Sekcija osnovana do danas, više od 70 članova sekcije stvorili su stotinak priča i 1000 pesama.


Kolegij glavnih tužilaca Federacije BiH u Mostaru - Radio Srebrenik\nHomeVIJESTIBIH I SVIJETKolegij glavnih tužilaca Federacije BiH u Mostaru\nRazmjena iskustava i dobrih praksi među tužiocima u predmetima korupcije, privrednog i organiziranog kriminala, a posebno kada su u pitanju finansijske istrage, ključno je za unapređenje rada tužilaštava, jedan je od zaključaka Kolegija glavnih tužilaca Federacije Bosne i Hercegovine (BiH) koji se održao 4. i 5. jula 2019. godine u Mostaru.\n„Neophodno je da prvo identificiramo probleme sa kojima se suočavamo, a zatim da tražimo adekvatna rješenja. Važno je da tužioci nastave razmjenjivati iskustva i međusobno dijeliti dobre prakse kada je u pitanju rad na ovakvim složenim predmetima, a posebno u finansijskim istragama“, rekao je vršilac dužnosti (v.d.) glavnog tužitelja Federalnog tužilaštva Federacije BiH Tihomir Jurko.\nV.d. glavni federalni tužitelj Jurko dodao je kako kvalitetno sprovedene finansijske istrage koje rezultiraju trajnim oduzimanjem imovinske koristi ostvarene kriminalnom djelatnošću predstavljaju jedan od najefikasnijih sredstava u borbi protiv korupcije, privrednog i organiziranog kriminala.\nGlavni tužioci na kolegijima analiziraju relevantne podatke, te dogovaraju adekvatne mehanizme i planiraju naredne korake u svojim nastojanjima da realiziraju strateške ciljeve na nivou tužilačkog sistema Federacije BiH, a to su smanjenje broja starih predmeta, povećanje efikasnosti i kvaliteta rada tužilaštava, te jačanje povjerenja javnosti u rad tužilaštava.\nKolegiji glavnih tužilaca Federacije BiH redovno se održavaju dva puta godišnje. Organizaciju kolegija, te proces strateškog planiranja i unapređenja upravljačkih praksi u tužilaštvima podržavaju USAID-ov Projekt pravosuđa u BiH i VSTV Projekt „Jačanje tužilačkih kapaciteta u sistemu krivičnog pravosuđa u BiH“.\nPrevious articleEvropsko prvenstvo u sjedećoj odbojci -Četvrta pobjeda reprezentacije BiH\nNext articleMinistarstvo obrazovanja i nauke TK- Zbrinjavanje tehnološkog viška


TUŽITELJSTVO BOSNE I HERCEGOVINE IZDALO NAREDBU ZA OSIGURANJE LOKACIJE NA ROSTOVU, RADI PROCESA EKSHUMACIJE\nNakon zaprimljene informacije o postojanju posmrtnih ostataka na navedenoj lokaciji, Tužiteljstvo Bosne i Hercegovine zatražilo je da budu zaustavljeni svi radovi dok se ne završi proces ekshumacije i potrage za posmrtnim ostacima.\nTužitelj iz Posebnog odjela za ratne zločine, nakon dobijanja informacije da su na lokalitetu Rostova pronađeni posmrtni ostaci koji bi mogli pripadati nestalim žrtvama hrvatske nacionalnosti sa područja Bugojna, kontaktiran je od strane Instituta za nestale osobe i policije MUP-a SBK/KSB na navedenom području, te je izdao naredbu da se lokacija osigura, okruži policijskom zaštitnom trakom, te vrši policijski nadzor lokacije.\nPostoje informacije da se na navedenoj lokaciji, koja je u privatnom vlasništvu, nalaze posmrtni ostaci nestalih osoba hrvatske nacionalnosti sa područja Bugojna, za kojima se više od 2 decenije bezuspješno traga.\nTijekom dana već su ostvareni kontakti sa nadležnim osobama iz Instituta za nestale osobe (INO) BiH i ostalim nadležnim institucijama, kako bi se što prije završile aktivnosti potrebne za izdavanje naredbe za proces ekshumacije.\nTužiteljstvo Bosne i Hercegovine, nakon zaprimanja potrebnih informacija, podnijeti će zahtjev za ekshumaciju prema Sudu BiH kako bi se moglo pristupiti daljnjim aktivnostima na realizaciji ekshumacije.


BEOGRAD – Inflacija u Srbiji će se, prema majskim projekcijama Narodne banke Srbije, u narednih godinu dana kretati oko centralne vrednosti cilja od 3,0 procenta, saopštila je danas guverner Narodne banke Srbije Jorgovanka Tabaković.\n„Kao i u drugim zemljama u regionu, pod uticajem viših cena energenata i hrane, kao i usled delovanja efekta niske baze iz istog perioda prethodne godine, inflacija se u aprilu našla blizu centralne vrednosti cilja. Na nivou od oko ili ispod 2,0 procenta sve vreme nalazi se i bazna inflacija, što potvrđuje da su inflatorni pritisci sa strane tražnje i dalje niski“, objašnjava Tabaković.\n„Ne manje važno, prvi put od izbijanja pandemije, rezultati ankete o kreditnoj aktivnosti pokazuju da su banke u prvom tromesečju ove godine ublažile kreditne standarde, kao i da se očekuje da će to nastaviti i u narednom periodu“, dodaje Tabaković.\n„Upravo ovaj podatak govori o značaju donetih monetarnih i fiskalnih podsticaja u uslovima krize izazvane pandemijom, ali i relativne stabilnosti deviznog kursa, jer je to omogućilo da se očuva finansijska stabilnost i da se nastavi snažna interakcija realnog i finansijskog sektora“, naglasila je Tabaković.


U napadu Talibana pognulo najmanje 26 vojnika\nTalibani u avganistanskoj provinciji Nangarhar (arhivska fotografija)\nNajmanje 26 vojnika je poginulo, dok je 13 ranjeno u napadu Talibana u južnoj pokrajini Kandahar, potvrdili su avganistanski zvaničnici.\nMeta napada koji se dogodio tokom noći bila je avganistanska vojna baza u oblasti Kakrez, navodi se u saopštenju, u kojem je citiran portparol ministarstava odbrane Davlat Vaziri. On je naveo da je u razmeni vatre takođe ubijeno i ranjeno 80 talibanskih napadača.\nLokalni komandanti vazduhoplovnih snaga izjavili su da je vazdušna podrška snagama na terenu primorala pobunjenike da se povuku posle čega su vojni helikopteri prevezli ranjene vojnike u obližnje bolnice.\nTalibani su navodno pokupili oružje i drugu vojnu opremu i odneli je sa sobom. Portparol Talibana izjavio je da su oni zauzeli vojnu bazu pošto su usmrtili 74 i zarobili šest avganistanskih vojnika. Tvrdnje obe strane nije bilo moguće potvrditi iz nezavisnih izvora


PREDLOG IZMENA ZAKONA O ZAŠTITNIKU GRAĐANA: IZMENE PREDVIđAJU DA LOKALNI OMBUDSMANI MOGU VODITI POSTUPKE PROTIV DRžAVNIH ORGANA NA LOKALU\nPredsednik Udruženja lokalnih ombudsmana Srbije Zlatko Marosiuk je najavio da će za zaštitnike građana iz 16 gradova i opština u Srbiji biti organizovan seminar na Paliću, u okviru projekta OEBS-a "Jačanje lokalnih ombudsmana", na kome će se razmatrati predlog izmena zakona o zaštitniku građana.\nPredlog će podneti republički zaštitnik građana, a podrazumevaće proširenje nadležnosti ombudsmana na lokalnom nivou. Prema onome što je sada poznato, biće predložene izmene u pravcu da lokalni ombudsmani mogu voditi postupke protiv državnih organa na lokalu, ukoliko se one saglase, odnosno protiv njihovih filijala, rekao je Marosiuk.\nZnačajan deo seminara biće posvećen i izmenama i dopunama zakona o lokalnoj samoupravi, koji određuje položaj, nadležnosti i rad ombudsmana u lokalnim sredinama.\nSastavni deo seminara biće i trening posvećen izradi godišnjeg izveštaja zaštitnika građana, a prema dosadašnjim iskustvima ovi izveštaji će biti slični po pitanju problema sa kojima im se građani obraćaju.\n"Najverovatnije zbog ove teške ekonomske situacije, kod svih ombudsmana raste broj građana koji im se obraćaju. Najčešće se žale na postupke uprave, odnosno raznih organa, kao i na povrede radnog prava", rekao je Marosiuk.\nSeminar se održava u okviru projekta Organizacije za evropsku bezbednost i saradnju "Jačanje lokalnih ombudsmana", kojima se želi ojačati ova institucija, i nastaviti s njenim osnivanjem i u drugih opštinama.\nOd 174 grada i opštine u Srbiji, pored republičkog i pokrajinskog ombudsmana postoji još svega 16 u lokalnim sredinama, pa je misija OEBS-a podržala popularizaciju i jačanje ove institucije u Srbiji, kroz podršku radu Udruženja lokalnih ombudsmana u Srbiji.


Dani vina u Paraćinu\nHome // Hrana i Piće // Vesti // Dani vina u Paraćinu\nU Paraćinu, u hotelu Petrus, 14. i 15. marta održaće se Sajam vina na kome će učestvovati oko 20 izlagača iz Srbije. Sajam će se održati u okviru 13. tradicionalne turističko privredne manifestacije Dani vina.\nFinalana svečanost ovog Sajma tradicionalno će se dešavati 16. marta u selu Trešnjevica, kod Paraćina. Poslednje veče manifestacije biće upriličeno festivalom vinske poezije, kao i ocenjivajnem crnih, crvenih, belih i roze vina iz ovog kraja. Najboljima biće dodeljene nagrade.


PORTAL KRUG - SRETENJE – SIMBOL BORBE ZA SLOBODU\nPrevious Article KAD SE NAPRED MORA, A NE MOŽE\nNext Article KRALJEVAČKI NBA "KONJANIK\nDаn držаvnosti, koji u istoriji Srbije oznаčаvа podsećаnje nа slobodаrske trаdicije nаšeg nаrodа, predstаvnici grаdskih vlаsti, vojske, policije, partija i udruženja građana obeležili su polaganjem venаca nа Spomenik srpskom vojniku nа Trgu srpskih rаtnikа.\nSretenje nije običаn dаtum, jer 15. februаr simbolizuje istovremeno borbu zа slobodu i borbu zа demokrаtiju i podsećа nа dvа velikа dogаđаjа – na dan kada je 1804. godine Karađorđe Petrović u Marićevića jaruzi podigao Prvi srpski ustаnak i na dаn usvаjаnjа prvog, tzv. Sretenjskog ustаvа iz 1835. godine u Kragujevcu, koji je predstavljao prvi srpski Ustav u modernoj istoriji Srbije. Bio je to najliberalniji i najdemokratskiji Ustav na Balkanu u to vreme.\nGradonačelnik terzić podsetio je da su Sretenjskim Ustavom bile previđene značajne slobode i građanska prava, u potpunosti ukinuti feudalni odnosi, što je bilo napredno, ne samo za Balkansko poluostrvo tog doba, već gotovo za čitavu Evropu.\n- Iako istoričari neretko ističu da Sretenjski Ustav, zapravo, nije ni stupio na snagu, on je veoma značajan sa stanovišta ideja, odbosno onih zvezda vodilja koje su tadašnje srpske državnike usmeravale ka boljoj i naprednijoj Srbiji – rekao je Terzić, izražavajući žaljenje što mladi ljudi ne poznaju dobro nacionalnu istoriju i što se u udžbenicima srpskoj istoriji ne pridaje dovoljno pažnje u odnosu na svetsku.\nNisu retki, primetio je gradonačelnik, ljudi koji ne znaju kada su počeli Prvi ili Drugi srpski ustanak, niti imaju dovoljno znanja o svetskim ratovima.\n- Mislim da je neophodno, pogotovo u našem gradu koji je bio središte srpske države učiti više o Nemanjićima i posvetiti više pažnje modernoj srpskoj istoriji – naveo je Terzić, dodajući da će se lokalna samouprava potruditi da ove godine, kada se slavi osam vekova od krunisanja prvog srpskog kralja u Žiči, u Kraljevu bude organizovan značajan naučni skup, čiji će organizatori, pored grada Kraljeva, biti i Odeljenja za istoriju Filozofskih fakulteta u Beogradu, Novom Sadu i Nišu.\n- To će biti značajan međunarodni naučni skup, koji će Kraljevo staviti u središte istorije, makar na tih nekoliko dana – najavio je Terzić, ističući da mu je, kao gradonačelniku grada na Ibru čast da učestvuje u takvim skupu, a posebno drago što je Kraljevo uspelo da taj skup, iz Beograda, gde je prvenstveno bilo planirano da se održi, premesti u naš grad gde mu, kako je ocenio – i jeste mesto.\nNaša zemlja je ponovo počelа dа slаvi Sretenje 2002. godine, posle punih 89 godinа. Gradski hroničar Milan Matijević podsetio je da usvajanje Sretenjskog ustava jpredstavlja veliki datum za našu državu, ali i za Kraljevo.\nU ime delegаcije grаdа Krаljevа venаc su danas položili zamenik grаdonаčelnik Krаljevа Predrag Terzić, njegova zamenica Marica Mijajlović i zamenik predsednika gradske skupštine Aleksandar Protić.\nVence nа Spomenik srpskom vojniku položili su i predstаvnici političkih pаrtijа, policije, žаndаrmerije, predstаvnici Zаvičаjnog društvа, borаčkih udruženjа i Kola srpskih sestara. Svi zаjedno poslаli su poruku sećаnjа dа su, podižući Prvi srpski ustаnаk, pre više od dvа vekа, obesprаvljeni hrišćаnski podаnici Otomаnskog cаrstvа od rаje postаli grаđаni jedne evropske držаve. Zаto je i dаnаs Sretenje pričа o tome kаko je rаtničkа borbа zа oslobođenje Srbа od Turаkа prerаslа u zаčetаk moderne evropske demokrаtije.


Modeli od prirodnih materijala, sa srpskim motivima, predstavljeni širom sveta - Ženska TV\nModeli od prirodnih materijala, sa srpskim motivima, predstavljeni širom sveta\nOd GLAVNI 25/07/2019\n25/07/2019 74 pregleda\nMarija Ivanković Jurišić, srpska kreatorka održive mode, bila je specijalna gošća italijanske nedelje održive mode „Torino Fashion Week“ gde je učestvovala na brojnim susretima sa svetskim kućama kojima je primarna ekološka moda, tzv. „slow fashion“. Marija je poznata po svojoj umetničkoj radionici i brendu „Marija Hand Made“ u okviru kojeg se izrađuje odeća isključivo tehnikama ručnog rada, uzimajući najlepše iz prirode i iz srpskog etnološkog nasleđa. Folklorne motive prenosi u oblik savremenog odevanja i koristi prirodna vlakna – vunu, pamuk, svilu, konoplje i lan.\nPored toga, brend „Marija Hand Made“ sarađuje sa tržištem Pariza, sa brendom „Sakina M’Sa“. U radionici se izrađuju štofovi od naše domaće vune, u kombinaciji sa recikliranim nitima, a u Parizu se od tih materijala izrađuju gotovi proizvodi kao što su tašne i cipele.\nUmetnička radionica „Marija Hand Made“ postoji već 10 godina i iza sebe ima više od 30 modnih revija u zemlji i inostranstvu, od kojih je posebno zapaženo 6 revija u Australiji ( tri su održane u februaru 2019), kao i predstavljanja u Italiji, Francuskoj, Austriji, Francuskoj, Holandiji, Nemačkoj i Švajcarskoj. Dobitnica je priznanja “Cvet uspeha za ženu zmaja” i priznanja “Zlatna desetka” Skadarlija Fest-a, kao i priznanja Evropske mreže preduzetništva za uspešno učešće u međunarodnim programima u tekstilu. Ono što je karakteristično za ovu umetničku radionicu, jeste da ona radi na osnaživanju i popularizaciji ženskog preduzetništva u Srbiji, angažujući žene iz teže zapošljivih kategorija.\nAtelje „Marija Hand Made“ poseduje sertifikat Ministarstva finansija i privrede Republike Srbije, da se predmeti „Marija Hand Made“ izrađuju ručno i smatraju proizvodima od umetničke i zanatske vrednosti, odnosno proizvodima domaće radinosti.\nmarija ivankovic jurisicmodaprirodni materijalizenskatv


JAVNA RASPRAVA O NACRTU ZAKONA O ELEKTRONSKIM KOMUNIKACIJAMA: Rasprava će trajati do 3. decembra 2016. godine\nU skladu sa Zaključkom Odbora za privredu i finansije Vlade od 10. novembra 2016. godine, Ministarstvo trgovine, turizma i telekomunikacija objavljuje javni poziv za učešće u javnoj raspravi o Nacrtu zakona o elektronskim komunikacijama.\nJavna rasprava sprovodi se u periodu do 3. decembra 2016. godine.\nPrimedbe, predlozi i sugestije dostavljaju se Ministarstvu trgovine, turizma i telekomunikacija, putem elektronske pošte na adresu: ivan.ivanovic@mtt.gov.rs ili pisanim putem na adresu: Ministarstvo trgovine, turizma i telekomunikacija, Sektor za, elektronske komunikacije i poštanski saobraćaj Nemanjina 22-26, Beograd.\nU toku javne rasprave biće organizovan okrugli sto u Beogradu koji će se održati 21. novembra 2016. godine u Privrednoj komori Srbije, Resavska 15, sala 2, Beograd, sa početkom u 10 časova.\nPo okončanju postupka javne rasprave Ministarstvo trgovine, turizma i telekomunikacija će analizirati sve predloge i sugestije učesnika u javnoj raspravi, sačiniti izveštaj o sprovedenoj javnoj raspravi o Nacrtu zakona i pripremiti konačnu verziju Nacrta zakona za razmatranje na sednici Vlade.


Kompanija Swisslion Takovo se okreće Cloud tehnologiji Kompanija Swisslion Takovo se okreće Cloud tehnologiji – Personal magazin\nSrpski proizvođač Swisslion Takovo krenuo je stopama poslovanja u oblaku, kako bi njihovi rukovodioci bili u toku sa informacijama i najnovijim tehnologijama Perspektivnim kompanijama je danas sve teže da održavaju komunikaciju…\nSrpski proizvođač Swisslion Takovo krenuo je stopama poslovanja u oblaku, kako bi njihovi rukovodioci bili u toku sa informacijama i najnovijim tehnologijama\nPerspektivnim kompanijama je danas sve teže da održavaju komunikaciju sa svojim zaposlenima. Zbog stalnog proširivanja svojih delatnosti, povećavanja broja radnika i proširivanja poslovanja na više lokacija, zaposleni sve manje vremena provode za svojim radnim stolom i sve više poslova završavaju u pokretu. U ovakvim situacijama, način i efikasnost razmene informacija među zaposlenima su stavljeni na probu. Kao jedna od najuspešnijih kompanija u Srbiji i veliki proizvođač hrane i pića, kompanija Swisslion Takovo odlučila je da svoje poslovanje preorijentiše na primenu cloud tehnologije.\nS obzirom na činjenicu da zaposleni koji rade na terenu često putuju, međusobna komunikacija je bila znatno otežana, što je u pojedinim slučajevima prouzrokovalo povremena operativna usporenja u ovoj kompaniji. Upravo zato, menadžment Swisslion Takovo je odlučio da implementira Microsoft Office 365 paket u svoje poslovanje i na taj način olakša svakodnevnicu svojih zaposlenih i stane na kraj svojim problemima. Implementacijom ove tehnologije zaposlenima je omogućen pristup potrebnim informacijama sa bilo kog mesta i u bilo koje vreme, a bitne odluke će moći da se donesu u svakom trenutku i bez obzira na lokaciju odgovorne osobe.\n„Budući da je jedan od najvećih proizvođača hrane i pića, kompanija Swisslion Takovo konstatno jača svoju poziciju u Srbiji, ali se istovremeno neprekidno širi i na regionalno tržište. Posedujemo veliki broj fabrika širom regiona i zapošljavamo preko dve hiljade ljudi. Drago nam je što smo konačno našli pravi način za rešavanje problema komunikacije među zaposlenima, jer implementacijom Office 365 programa, u mogućnosti smo da pristupimo ovim alatima sa bilo kog mesta, što vodi do pobošljanja u efikasnosti i produktivnosti celokupnog poslovanja kompanije” , rekao je Dragan Virijević, IT menadžer kompanije Swisslion Takovo.\nIz firme Extreme, koju je kompanija Swisslion Takovo odabrala za implementaciju Office 365, kažu da je ova platforma pogodna za implementaciju tamo gde je važno smanjenje inicijalnih troškova i kreiranje brzih rezultata kroz primenu. „Firma Extreme je uvek usmerena na unapređenje poslovanja svojih klijenata uz pomoć savremenih softverskih tehnologija. Office 365 je baš takva tehnologija koja nam dozvoljava da u veoma kratkom roku implementiramo servise za komunikaciju i međusobnu saradnju zaposlenih, da se fokusiramo na samu upotrebu i primenu tehnologije, a manje na kreiranje tehničkih preduslova za implementaciju“, reči su Vladimira Ljubibratića, izvršnog direktora u kompaniji Extreme.\nAndreas Hartl, vršilac dužnosti generalnog direktora kompanije Microsoft u Srbiji, izrazio je svoje zadovoljstvo zbog saradnje sa srpskim proizvođačem, koji neprestano ulaže u modernu tehnologiju i znanje i želi da se usavršava. „Office 365 predstavlja pravo rešenje za sve koji neguju visoke standarde poslovanja, jer se lako integriše u postojeće poslovne alate i omogućava rad sa svim dokumentima i na prenosivim uređajima. Kompanija Microsoft će se i u narednoj godini truditi da izlazi u susret svojim korisnicima i pronađe adekvatna rešenja za svakodnevno poslovanje”, izjavio je gospodin Hartl.\nZahvaljujući Office 365 paketu i Cloud servisu, kompanije konačno uspevaju da se na lak i uspešan način interno organizuju i dele informacije, a u cilju brzog reagovanja na zahteve klijenta i prilagođavanja poslovanja brojnim izazovima, koje donosi svaki novi radni dan. Office 365 je postao jedan od proizvoda sa najvećom stopom rasta u istoriji kompanije Microsoft, jednostavno se prilagođavajući potrebama i budžetima malih, srednjih i velikih preduzeća širom sveta, što od nedavno uključuje i Srbiju.\nKompanija Swisslion Takovo se okreće Cloud tehnologiji was last modified: January 30th, 2014 by Redakcija\ncloudMicrosoftOffice 365Swisslion Takovo\nTerenski tablet Panasonic Toughpad FZ−A1


Naslovne strane za ponedeljak, 15. februar 2021. godine\nBeogradska dnevna štampa u specijalnim izdanjima za Dan državnosti Srbije, 15. februar, donosi intervjue sa državnim zvaničnicima i drugim javnim ličnostima, a piše i o organizovanju žurki u ugostiteljskim objektima uprkos protivepidemiološkim merama.\nALO – List prenosi izjavu predsednika Aleksandra Vučića „Želimo da živimo kao najbolji susedi“. Intervju sa ambasadorom Srbije u Americi Markom Djurićem „U SAD nas hvale zbog vakcinacije“.\nBLIC – Intervju sa premijerkom Anom Brnabić „Prisluškivanje predsednika je državni udar“. Bivši gradonačelnik Šapca Nebojša Zelenović za list kaže „Prvo održati izbore u opoziciji“. List istražuje „Kako ćemo živeti posle korone“.\nVEČERNJE NOVOSTI – „Otkrićemo ko je iz MUP-a šurovao s Belivukom“, prenosi list navode tužioca za organizovani kriminal Mladena Nenadića. Povodom Dana državnosti za list pišu i govore ministri Aleksandar Vulin i Nikola Selaković, akademik Matija Bećković, fudbaler Filip Falko i mnogi drugi.\nDANAS – „Istina o masakru nikada neće biti saopštena“, povodom 20 godina od terorističkog napada na autobus „Niš-ekspresa“ kod Podujeva. Razgovor sa univerzitetskim profesorom u penziji Vladetom Jankovićem „Srbijom dominira crno-crveni mentalitet“. „Junjted grupa tužila Srbiju pred Vašingtonskom arbitražom“, o postupanju te kompanije posle najave sporazuma o saradnji Telenora i Telekoma, kojim se narušava načelo nemešanja države u rad medija.\nINFORMER – O proizvodnji vakcina u Institutu Torlak „Sputnjik V od aprila pakujemo, a od septembra proizvodimo u Srbiji“.\nKURIR – List na naslovnoj strani najavljuje autorski tekst šefa srpske diplomatije Nikole Selakovića pod naslovom „Čemu nas uči Sretenje“.\nPOLITIKA – „Šta će štampa bez Trampa“, o medijskom prisustvu bivšeg predsednika SAD. „Pomoć susedima i prijateljima“, nakon što je Srbija donirala vakcine protiv kovid-19 Severnoj Makedoniji. „U Beogradu uhapšeni organizatori korona-žurke za 1.000 ljudi“, o akcijama policije.\nSRPSKI TELEGRAF – O prisustvu nekoliko hiljada ljudi na žurkama u Beogradu „Korona žurke počinju u pet ujutru“.


Tramp otkazao učešće u Davosu - Sputnjik Srbija\n14:54 19 Jun 2021\n19:35 10.01.2019 (osveženo 20:20 10.01.2019) Preuzmite kraći link\n„Zbog nepomirljivosti demokrata po pitanju bezbednosti granica i velikog značaja za bezbednost naše zemlje, sa poštovanjem otkazujem svoje veoma važno putovanje u Davos, u Švajcarsku, na Svetski ekonomski forum. Moji najtopliji pozdravi i izvinjenje Svetskom ekonomskom forumu!“, napisao je Tramp na svom nalogu na Tviteru.\nRanije je Tramp saopštio da razmatra otkazivanje učešća na Svetskom ekonomskom forumu u Davosu krajem ovog meseca, ukoliko se nastavi budžetska kriza u SAD.\n„Nameravao sam da idem i govorim pred svetskom finansijskom zajednicom u Davosu, što je i dalje na snazi. Međutim, ako se blokada rada Vlade nastavi, neću ići“, rekao je Tramp novinarima u Beloj kući uoči njegovog odlaska na američku južnu granicu u Teksasu.\nAmerički predsednik tamo ide kako bi obezbedio podršku za svoj zahtev za sredstva za izgradnju zida duž južne američke granice sa Meksikom.\nDelovi američke Savezne vlade zatvoreni su poslednjih 20 dana, jer se Tramp i demokrate sukobljavaju zbog predsednikovog zahteva da se odobri 5,7 milijardi dolara za izgradnju zida na granici sa Meksikom.\nTrampov nedavni razgovor sa Čakom Šumerom, glavnim liderom demokrata, koji su manjina u Senatu, i predsednicom Predstavničkog doma Nensi Pelosi prekinuti su nakon što je američki predsednik napustio sastanak.\nTramp je ranije potvrdio svoje mišljenje da je diskusija gubljenje vremena, ali je negirao da je udarao o sto i da je imao „napade gneva“, kako je to opisao Šumer. On je dodao da mu je mnogo lakše da se bavi kineskim vlastima po pitanjima trgovine, nego da postigne kompromis sa demokratama o pograničnom zidu.\nSvetski ekonomski forum u Davosu biće održan 21. i 22. januara.\nSvetski ekonomski forum u Davosu, Donald Tramp


Pariz više ne isključuje veze Turske i EU\nNakon što je Turska izabrala novog predsjednika države, u poruci Ankari iz Evropske komisije se tim povodom pozdravlja izbor ali se ne podvlače\n"sigurne integracijske perspektive", dok, u isto vrijeme zvanični Pariz više ne odbija vezu EU-Turska, dopuštajući da se oni mogu završiti "ili članstvom ili odnosom koji neće ići tako daleko".\nU poruci koju je nakon zvaničnog izbora Abdulaha Gula na najvišu državnu funkciju, uputio predsjednik Evropske komisije, Manuel Barroso čestita novom predsjedniku Turske, dadajući da će sada, sa novim prvim čovjekom države i novom vladom, ta zemlja novom snagom da nastavi komunikaciju sa Briselom, bilježeći progres na brojnim poljima.\nIz Barrosove poruke se ne mogu naslutiti promjene kakve je, zahvaljujući, prije svega promjeni francuskog kursa, doživjelo ono što bi se trebalo nazivati "zajedničkom evropskom politikom i strategijom proširenja".\nFrancuski predsjednik Sarkozy je nedavno otvorio mogućnost evropskih pregovra sa Ankarom, ostavljajući mogućnost da se, nakon njih, Turska pridruži Uniji. On je obećao da Pariz to neće spriječiti, ali je takodje dopustio da pregovori mogu da završe i sporazumom o partnerstvu koje ne bi išlo "tako duboko" do samog članstva u Evropskoj uniji.\nSmatra se ovo najkonkretnijim i najblažim francuskim stavom o tuskom pitanju od dolaska Sarkozy-ja na vlast, stavom koji bi, prema zamisli\nfrancuskog predsjednika, trebao pomoći da se unutar Unije lakše nadje konsenzus po ovom pitanju.\nRanije je Sakrozy imao drugačije mišljenje: "Rekao sam svoje mišljenje o tome u više prilika i moram da kažem da nisam promijenio stavove - ne mogu da budem kandidat za predsjednika sa jednim mišljenjem, a da onda promijenim gledište nakon što postanem predsjednik. Takvo nešto ja ne radim. Davno sam već rekao - vjerujem da za Tursku nema mjesta u EU i takvo mišljenje nisam promijenio".\nMedjutim, stav komesarijata za proširenje i njegovo prvog čovjeka je i prije i poslije frnacuskog zaokreta o Turskoj bio jasan.\nOlli Rehn, Evropski komesar za proširenje: Stav Komisije je da ćemo nastaviti pregovore o pridruživanju sa Turskom, zato što je to zaista u interesu i Unije i Turske".\nZvanični Brisel je uvjerenja da će "turska epizoda", kako i kada se zaključi, a i prije toga, ostaviti značajan pečat na budućoj politici proširenja Unije i na ukupnom shvatanju pojma zajedničkog evropskog prostora.


RTCG - Radio Televizija Crne Gore - Nacionalni javni servis :: Fudbal :: Klop: Momcima vjerujem sto odsto\n30. 01. 2020. 15:13 >> 15:12 0\nTrener Liverpula Jirgen Klop rekao je da ima veliko povjerenje u svoje fudbalere, toliko da bi im povjerio svoju djecu na čuvanje.\nLiverpul je sinoć pobijedio Vest Hem sa 2:0 i stekao 19 bodova prednosti u odnosu na drugoplasirani Mančester siti.\nKlop je rekao da je dobra odbrana Vest Hema otežala posao njegovoj ekipi, koju je pohvalio što je uprkos tome osvojila sva tri boda.\n"To nije bila briljantna igra, protiv ekipe koja je bila nesigurna na momente, ali nam je zaista otežala. Želio bih da smo igrali bolje, ali prihvatam ovo kako jeste, pošto da je lako pobijediti u ovoliko utakmica i osvojiti ovoliki broj bodova, druge ekipe bi to uradile. To je zaista, nevjerovatno teško. Odigrali smo super utakmicu protiv Junajteda, super protiv Lestera. Protiv Vest Hema smo morali da pobijedimo i pobijedili smo", rekao je Klop, prenio je Skaj.\nFudbaleri Vest Hema imali su šanse, ali je Klop rekao da su one došle uglavnom poslije grešaka njegovih igrača.\n"To nije problem sa motivacijom za nas. Teško je bilo pronaći ritam, zadržati ga i ostati koncentrisan. Mislim da smo im najbolje šanse mi obezbijedili. Ovi momci, povjerio bih im djecu na čuvanje. Vejrujem im 100 odsto, ali u ovakvim situacijama prave smiješne greške. To nema veze sa motivacijom. Treba ostati koncentrisan kada si konstantno u prednosti, to je teško", naveo je Klop.\nLiverpulov novi dres kao hrvatski\nArsenal nakon penala do trofeja


Vučić: Država će znati da se oduži medicinskim radnicima za zasluge u vreme pandemije | Novinska agencija Beta\nPOLITIKA | 22.05.2020 12:55 > 22.05 12:55\nPredsednik Srbije Aleksandar Vučić najavio je danas, na prijemu za medicinske radnike, da će država znati da se oduži za sve ono što su uradili za vreme pandemije korona virusa i da će do kraja godine dodatno poboljšati uslove u kojima rade.\n"Osim divljenja, aplauza i zahvalnosti, šta još možemo da vam damo? Na ovo pitanje država će dati pravi odgovor mnogo bolje uslove rada, veću platu, sigurnost i bolje bolnice. Ni tada nećemo moći da kažemo da je dug vraćen, nego samo da je smanjen", rekao je Vučić na svečanosti u Palati Srbija.\nVučić je ocenio da je država već mnogo toga promenila u zdravstvu u proteklom periodu, ali da to nije dovoljno i da će uložiti još novca i truda da stanje bude bolje.\n"I tih deset odsto koliko smo uvećali plate zdravstvenim radnicima, to je tek početak. Pre kraja godine ćemo da stvari poboljšamo da ne morate da maštate da odete u druge zemlje. A postaraćemo se da poboljšamo uslove i za one druge ljude koji rade u bolnicama, koji se trude da bolnice budu čiste i dezinfikovane", rekao je on.\nPredsednik je rekao da će, šta god ko bude rekao i pokušao da relativizuje njihov napor, lekari i medicinske sestre zauvek ostati junaci i heroji otadžbine jer su radili ono što niko drugi nije mogao.\n"To su dani vaših muka, ali i dani vaše slave i podviga. Svoje roditelje i svoju decu dali smo vama u ruke, jer smo više verovali vama nego sebi... Čerčil je u Drugom svetskom ratu rekao jednu rečenicu o britanskim pilotima koju ću ja ponoviti: 'Nikada toliko mnogo nas nije dugovalo toliku zahvalnosti tako malom broju vas'. Vas kojih nikada nije bilo dovoljno a uspeli ste da vas bude dovoljno za sve nas. Zahvaljujući vama imamo budućnost i ovom zemljom će hodati ljudi. Zahvaljujući vama možemo ponovo da otvaramo škole, a ne bolnice", rekao je Vučić.\nVučić je najavio da će sačekati Vidovdan (28. jun) kako bi odlikovao jedan broj medicinskih radnika, jer želi da se vidi koliko poštovanje država pridaje njihovom radu.\nPredsednik Srbije je izjavio da se evropske države više bave diskusijom o Beogradu i Prištini i dodao da "veliki" sebi daju za pravo da je sve njihov interes i da "imaju pravo da urade sve što stignu".\nNa konferenciji za novinare u Palati Srbija, Vučić je kazao da velikim zemljama nije važno šta Srbi i Albanci misle o rešavanju pitanja Kosova.\nGovoreći o albanskim organizacijama u SAD koje su uputile predsedniku Donaldu Trampu pismo u kojem traže da promeni politiku na Balkanu, koju vide kao rezultat srpskog lobiranja, Vučić je rekao da nikada ne potcenjuje incijative Albanaca u Americi jer je reč o "snažnom faktoru".\n"Moramo da vodimo računa o tome. Ne mislim da je Tramp na strani Srbije, ali mislim da je čovek koji želi da čuje i našu stranu", kazao je on.\nKomentarišući kritike dela medicinske struke zbog načina na koji se Srbija suočila sa pandemijom korona virusa, Vučić je rekao da ima mnogo više onih koji "kibicuju i dobacuju" od onih koji rade.\n"Ima mnogo onih koji kibicuju i dobaciju, i uvek ih je bilo više od onih koji naporno rade i koji svojim trudom, znojem, krvlju i radom pokušavaju da nešto ostvare. Slava i čast pripada onima koji rade, a ne onima koji dobacuju", kazao je on.\n"Srbija će po rastu BDP-a ove godine biti najuspešnija u Evropi"\nVučić je izjavio da će Srbija po privrednom rastu ove godine biti najuspešnija zemlja u Evropi.\nKako je istakao, takav rezultat je posledica teških reformi koje su sprovedjene od 2014. godine, kao i rekordnog rasta stranih investicija.\n"Zato ćemo uvećati javne investicije, a podsticaj rastu biće i 'helikopter mani', odnosno novac koji je isplaćen gradjanima, kao što je pomoć od 4.000 dinara penzionerima, 100 evra svim punoletnim gradjanima, povećanje plata od 10 odsto zdravstvenim radnicima", rekao je Vučić.


Saznajte da li su vaši preci Persijanci, Kelti ili Sloveni - Naslovi.net vesti\nTelegraf sreda, 18. april 2012.\n- Civilizacija je krenula iz Afrike i od vrlo malog broja ljudi nastalo je čitavo čovečanstvo. U našim testiranjima najviše predaka ljudi odavde nalazili smo na Uralu, u Persiji i Rumuniji - kaže doktorka Bojana PanićUzimanjem brisa s unutrašnje stane obraza, analizom Y hromozoma i upoređivanjem podataka s već postojećom bazom za samo nekoliko dana može se otkriti odakle potiče vaš predak i s kog područija je došao u Srbiju! Doktorka Bojana... »\nOtkrijte od kog naroda potičete\nVećina ljudi zna podatke o mestu rođenja roditelja svojih baba i deda, ali da li ste se ikada zapitali tlom kog kontinenta je hodao vaš prapredak? Doktorke Bojana Panić i Anja Banjac Čanak iz DNK centra za genetiku svakodnevno analiziraju Y-hromozome uz pomoć kojih sastavljaju porodična stabla, ali i pomažu policiji.ANALIZA - Ispitivanje DNK kojim se utvrđuje praporeklo podrazumeva analizu specifičnih delova molekula DNK koji, između ostalog, prenosi informacije sa roditelja na potomstvo. Najčešće se kao uzorak koristi bris unutrašnje strane... »\nBlic sreda, 18. april 2012.\nVećina ljudi zna podatke o mestu rođenja roditelja svojih baba i deda, ali da li ste se ikada zapitali kojim kontinentom je hodao vaš prapredak? Doktorke Bojana Panić i Ana Banjac Čanak iz DNK centra za genetiku svakodnevno analiziraju Y-hromozome uz pomoć kojih sastavljaju porodična stabla, ali i pomažu policiji.Ispitivanje DNK kojim se utvrđuje praporeklo podrazumeva analizu specifičnih delova molekula DNK koji, između ostalog, prenosi informacije sa roditelja na potomstvo. Najčešće se kao uzorak koristi bris, pa se analizom Y-hromozoma... »\nS media sreda, 18. april 2012.\nIspitivanje DNK kojim se utvrđuje praporeklo podrazumeva analizu specifičnih delova molekula DNK koji, između ostalog, prenosi informacije sa roditelja na potomstvo. Najčešće se kao uzorak koristi bris unutrašnje strane obraza, a onda se analizom Y-hromozoma dolazi do zaključka o praprecima. -... »


NOVINE U BOLNICI - Posao za sve medicinske tehničare sa Biroa, od sada i refundiranje lijekova | Trebinje Live\nNOVINE U BOLNICI - Posao za sve medicinske tehničare sa Biroa, od sada i refundiranje lijekova\nDirektor Bolnice Trebinje Vaso Mijanović svim medicinskim tehničarima koji se nalaze na Birou za zapošljavanje u ovom gradu, omogućio je da rade i da primaju naknadu.\nMijanović je izjavio Srni da je svaki medicinski tehničar koji je htio da radi primljen u Bolnicu, napominjući da njih dvadesetak sa biroa trenutno radi u ovoj zdravstvenoj ustanovi.\n"Napravili smo ugovor o volonterskom radu, pa ćemo po potrebi i da ih zapošljavamo", kaže Mijanović i dodaje da svaki od njih prima naknadu od 200 KM.\nMijanović, koji od prije desetak mjeseci obavlja dužnost direktora trebinjske Bolnice, smatra da mu je uloga da bude dostupan pacijentima i da im svaku uslugu učini što lakšom, pa je kroz organizacione promjene u ovoj zdravstvenoj ustanovi uspio da podigne kvalitet pružanja zdravstvenih usluga.\nJedna od novina je i refundacija lijekova, tako da pacijent sa priloženim računima može da povrati novac na blagajni Bolnice u slučaju da ova ustanova nije imala neke od lijekova tokom liječenja osobe.\n"Ovo je u interesu pacijenata, da bez maltretiranja vrlo brzo dobiju novac. Pacijent nam mora biti na prvom mjesti i sasvim je normalno da će se povećati troškovi usluga za lijekove, terapije, ukoliko želimo da podižemo kvalitet usluga", kaže Mijanović.\nDa se ovoj zdravstvenoj ustanovi vraća povjerenje pacijenata govori i podatak da su u februaru ove godine imali 814 hospitalizovanih, što je najveći broj pacijenata u istoriji ove Bolnice, dok se po broju kompleksno urađenih operacija svrstava među prve tri zdravstvene ustanove u Republici Srpskoj.\nU trebinjskoj Bolnici su i ojačali ljekarski kadar, tako da je menadžment u proteklih pola godine uspio da obezbijedi dolazak šest spoljnih saradnika, eminentnih ljekara koji su uveli nove procedure u Bolnici.\nOva zdravstvena ustanova ima trenutno 12 specijalizanata koji se usavršavaju u Beogradu, Banjaluci i Foči, dok su u prethodnom periodu dva ljekara došla sa specijalizacije - urolog i anesteziolog.\nČetvoro novih specijalista i subspecijalista - kardiolog, dermatovenerolog, ginekolog i radiolog su u trebinjsku bolnicu došli iz drugih zdravstvenih ustanova.


Portal CAPITAL je u petak objavio da je Upravni odbor Agencije za osiguranje depozita BiH imenovao novi menadžment u tekstu Promijenjeno kompletno rukovodstvo Agencije za osiguranje depozita BiH.\nNa čelo Agencije imenovan je Krešimir Šoljić, za direktora filijale u Banjaluci imenovan je Velimir Kukobat, pomoćnik ministra finansija RS Zorana Tegeltije, a za direktora filijale u Sarajevu Alma Krešo.\nPrije preuzimanja ove dužnosti Vlada RS je, na sjednici održanoj prošle sedmice, razriješila Kukobata sa funkcije vršioca dužnosti pomoćnika ministra finansija RS Zorana Tegeltije, a rješenje o razrjšeneju objavljeno je juče u Služebnom glasniku RS.\n„Tačno je da sam juče, kao i kompletan menadžment, preuzeo dužnost. Obavili smo sve potrebne formalnosti, a što se tiče ministarstva, više nisam na poziciji pomoćnika ministra, jer je Vlada krajem prošle sedmice donijela rješenje o razrješenju“, rekao je Kukobat za CAPITAL.\nUpravni odbor Agencije, koji čine guverner i član UO Centralne banke BiH, ministar finansija i trezora BiH te entitetski ministri finansija, imenovao je novo rukovodstvo na sjednici koja je održana početkom prošle sedmice.\nNovi menadžment je imenovan na pet godina, dok će stari ostati u Agenciji na drugim pozicijama.\nNa čelu Agencije do sada je bio Josip Nevjestić, direktor filijale u Sarajevu je bio Sead Manov, dok je pozicija direktora banjalučke filijale odranije upražnjena nakon ostavke Perice Rajčevića.\nTagovi: agencija za osiguranje depozita bihduznostizborizdvajamonova upravavaznovelimir kukobat


Najava nove ekipe poslušnika - Politika - Dnevni list Danas\nPočetna » Vesti » Politika » Najava nove ekipe poslušnika\nStalnim najavama o čistkama u SNS se disciplinuju članovi i funkcioneri\nLidija Valtner11.11.2019. 07:55\nRedovne a neispunjene najave čišćenja Srpske napredne stranke od onih koji svojim ponašanjem štete ugledu partije i u javnosti ne ostavljaju poželjan utisak skromnosti imaju za cilj i održavanje discipline među članstvom i funkcionerima.\nOsećaj da uvek postoji neko ko je spreman da uskoči na vaše mesto i bude poslušniji i disciplinovaniji jedan je od glavnih stubova stranačke discipline.\nMeđutim, politički analitičar Boban Stojanović procenjuje da će ovog puta deo ljudi biti sklonjen jer afere isplivavaju gotovo svakodnevno. A lider Pokreta slobodnih građana Sergej Trifunović pak smatra da će „jedina promena biti da ološ iz senke stavi pred reflektore, a ološ koji je pred reflektorima bio, izbaci u drugi plan“.\nStojanović smatra da stalne najave promena i reformi unutar stranke jesu u funkciji disciplinovanja, ali veruje da je ključ discipline – korist koju svako od članova i funkcionera ima i želja da zadrži svoj položaj i uticaj.\n– Znaju da ako žele da ostanu, da moraju da budu poslušni, ponekad i uvlakači, ali disciplina i nepostavljanje pitanja se podrazumevaju. Svako gleda svoj interes. Verujem da postoje lične unutrašnje borbe za veći uticaj, ali to mora da ostaje unutar partije i gde se partija ne napada, niti se postavljaju bilo kakva pitanja o ljudima iznad sebe u hijerarhiji – navodi on.\nKako dodaje, deo ljudi Vučić želi da zameni, pre svega da mu ne isplivavaju afere gotovo svakodnevno.\n– I želi da pokaže većini da su lako zamenjivi i da su tu gde su isključivo zbog njega – smatra on.\nTrifunović pak Vučićeve najave vidi kao laganje odnosno kao pokušaj obmane članova SNS.\n„Vučić priča da će da počisti Glavni odbor, da mu trebaju novi, nekompromitovani ljudi i da će dovesti nove. U prevodu, ova ekipa koju je koristio da narod mrzi njih, a ne njega je počela previše da zaudara. NJihov zadah počeo je da mu se lepi na rever, a s druge strane, po principu štapa i šargarepe pokušava da pruži nadu svojim, umornim, godinama mobingovanim članovima, koji botuju, trpe maltretiranja, trpe vozikanja po mitinzima i ucene dok jedu bajate sendviče, da će možda ipak sve to što su trpeli imati vajde, da će možda ipak doći na neku funkciju. Naravno, kao i uvek on laže“, ocenjuje Trifunović i napominje da će „jedina promena biti da ološ iz senke stavi pred reflektore, a ološ koji je pred reflektorima bio, izbaci u drugi plan“.\nBojan Kostreš, funkcioner Lige socijaldemokrata Vojvodine, kaže da se od ministra unutrašnjih poslova Aleksandra Vulina ništa pametno i nije moglo očekivati, uptan da komentariše dogovor koji je napravio u Moskvi o sprečavanju "obojenih revolucija".\nPolitika • danas 18:29\n“Kao što sam i očekivao poseta Aleksandra Vučića, meštanima...


Lebron u Majamiju sa Vejdom i Bošom!\nJedan od najboljih košarkaša današnjice Lebron Džejms saopštio je da će od sledeće sezone igrati u Majamiju, zajedno sa još dvojicom NBA zvezda Dvejnom Vejdom i Krisom Bošom, koji su svoju odluku objavili juče.\nObraćajući se uživo iz Konektikata, u specijalnoj emisiji sportske TV mreže "ESPN" pod nazivom "Odluka" (The Decision), dvostruki uzastopni MVP ligaškog dela NBA sezone izjavio da je napušta Klivlend posle sedam godina tokom kojih nije uspeo da osvoji šampionsku titulu.\n"Ne mogu da kažem da sam ovo oduvek planirao, jer nisam verovao da je moguće", rekao je Džejms u ekskluzivnom intervjuu tokom kojeg je saopštio odluku. "Ono što je Majami kao klub uradio, oslobodio finansijska sredstva i došao u opoziciju da ovog leta dovede svu trojicu, bilo je teško odbiti. Igraću sa dva velika igrača, koji su među najboljima u današnjoj košarci".\nNjih trojica su zajedno u dresu američke reprezentacije pre dve godine osvojili zlatnu olimpijsku medalju. Ovog puta pokušaće da osvoje zlatni trofej "Leri O'Brajen", namenjem NBA šampionu, koji je Dvejn Vejd doduše već osvojio - 2006.\n"Za mene su pobede izuzetno važne", naglasio je Džejms.\nKada je reč o ovom prelaznom roku, pobednik je bez sumnje predsedni Majami Hita, jedan od najboljih trenera svih vremena Pet Rajli, koji je uspeo da angžuje tri najveće zvezde na tržištu, i kako mnogi kažu dvojicu od tri najbolja košarkaša današnjice.\nProdaja sezonskih karata u Majamiju suspendovana je danas popodne, kada je prodat kompeltan prvi kontingent. Neki od preostalih kompleta biće pušteni u prodaju kasnije, a neki će biti sačuvani za prodaju pojedinačnih ulaznica tokom sezone. Već sada je međutim jasno da će dvorana koja prima 19.600 gledalaca biti premala da primi sve one koji budu želeli da gledaju tim koji će predvoditi prvi, četvrti i peti pik sa drafta 2003.\nU Njujorku i Čikagu, koji su smatrani favoritima da privole Džejmsa u svoje timove bilo je prisutno razočarenje, ali se ništa ne može porediti sa očajanjem navijača Klivlenda, koji su palili dresove svog doskorašnjeg ljubimca.\n"On je jedan od nas i zato to još više boli", poruzčio je jedan od njih, dok je drugi bio još oštriji, aludirajući na selidbu NFL tima iz Klivlenda u Baltimor sredinom 1990-ih:\n"Ovo je nešto najgore što je moglo da se desi otkad je Model odveo Braunse".\nVlasnik Kavsa Den Gilbert objavio je na zvaničnoj internet stranici kluba pismo navijačima u kojem je oštro kritikovao Džejmsa, a zatim ga u razgovoru za "Asošijeted Pres" optužio da se predao u seriji protiv Bostona u ovogodišnjem plej-ofu, i protiv Orlanda, prošle godine.\nGilbert je bio toliko iznerviran odlukom i načinom na koji ju je Džejms saopštio, da ga je u pismu nazvao sebičnim i upotrebio reči poput "izdaja", "nelojalnost", "bezosećajnost" ... Takođe je rekao da će Lebron sa sobom poneti takozvano "prokletstvo Klivlenda" (nijedan porfesionalni sportski tim iz tog grada nije osvojio titulu od 1964) i obećao da će Klivlend osvojiti šampionski prsten pre Lebrona Džejmsa.


EU ipak pristala na stacioniranje ruskih trupa | TEME | DW | 07.09.2008\nEU ipak pristala na stacioniranje ruskih trupa\nEU će prihvatiti stacioniranje ruskih trupa unutar Gruzije, ali samo u provincijama Južna Osetija i Abhazija. Ovo je ustupak Rusiji do kojeg se došlo u Avinjonu nakon dvodnevnog sastanka šefova diplomatije zemalja EU.\nFrank Walter Steinmeier, njemački ministar vanjskih poslova, traži da se ispita ko je odgovoran za eskalaciju sukoba\nEU je dosada, zajedno sa Gruzijom i SAD, zauzimala stajalište da se ruska vojska mora povući na položaje na kojima je bila prije kratkog rata na Kavkazu. Sadašnjim popuštanjem unija želi da Rusiju nagna na traženje političkog rješenja za krizu u Gruziji, što u Moskvi dosada nije bio slučaj. Unija će imenovati i posebnog izaslanika za Gruziju, biće organizovana i donatorska konferencija. Srednjeročno gledano će se, zajedno s Turskom, organizovati konferencija o stabilnosti u cijelom regionu.\nSve oči uprte u Nicolasa Sarkozya\nDomaćin susreta u Avinjonu, francuski šef diplomatije Bernar Kušner je odbacio mogućnost uvođenja sankcija Rusiji. Njegov estonski kolega Urmas Paet, objašnjava zašto su baltičke države, Švedska i Velika Britanija odustale od zahtjeva za uvođenje sankcija.\n"U ovom momentu se nadamo da će putovanje predsjednika Sarkozya u Moskvu donijeti neke pozitivne rezultate, stoga je prerano da razgovaramo o sankcijama."\nFrancuski predsjednik Nikolas Sarkozy (Nikola Sarkozi) u ponedjeljak (8.9.2008.) putuje u Moskvu gdje će se sastati s ruskim predsjednikom Dmitrijem Medvedjevim.\nMiliband traži da Rusija poštuje ono za šta se verbalno zalaže\nMinistar vanjskih poslova Velike Britanije David Miliband ( Dejvid Miliband) je od vlade u Moskvi zatražio da tri nedjelje nakon što je potpisala mir konačno pokaže volju da bude kooperativna.\n"S obzirom na stanje u Gruziji je važno da Rusija poštuje temeljne principe za koje tvrdi da ih je prihvatila. To su teritorijalna suverenost, demokratija i poštivanje međunarodnog prava."\nPosmatrači OSCE-a su već na terenu\nS druge strane je stav vlade u Moskvi pohvalio finski ministar Aleksandar Stub, koji je istovremeno predsjedavajući OSCE-a. Rusija je dozvolila dolazak OSCE-ovih posmatrača, navodi Stub.\n"Za sada se stvari odvijaju dobro. Imamo 28 posmatrača u regionu, juče im je dozvoljen ulazak u zonu konflikta. Nastojimo da ih pošaljemo u Južnu Osetiju i saradnja s Rusijom je u ovom trenutku dobra."\nStub je dodao da je potrebno da se u region pošalje 200 do 300 posmatrača. Njemački ministar Frank Walter Steinmeier (Frank Walter Štajnmajer) se zalaže za to da se istraže uzroci konflikta na Kavkazu, a njegov kolega iz Luksemburga, Jean Asselborn (Žan Aselborn), smatra kako Gruzija takođe snosi dio odgovornosti za rat.\nEU pokazala jedinstvo - na papiru\nSve u svemu, ministri su se trudili da EU pokaže jedinstvo, iako su razlike u mišljenjima velike. Brojne diplomate vjeruju kako će u slučaju da putovanje francuskog predsjednika Sarkozija u Moskvu ne donese pozitivne rezultate ponovo postati vidljive pukotine i razdor unutar same EU.


Fiat je pobedio na Key Awards takmičenju za 2020. godinu\nBrend Fiat je osvojio dva priznanja, u kategorijama Muzičke obrade - Licenciranje i Originalna muzika, na 52. takmičenju Key Awards za 2020. godinu\n21. Dec 0\nDve reklame koje je napravio brend Fiat, sa jedinstvenom muzičkom podlogom i velikim zvezdama poput Leonarda Dikaprija, i dvojca Sting i Shaggy, osvojile su prvu nagradu u kategorijama Muzičke obrade – Licenciranje i Originalna muzika! Brend Fiat je osvojio dva priznanja, u kategorijama Muzičke obrade - Licenciranje i Originalna muzika, na 52. takmičenju Key Awards za 2020. godinu.\nU pitanju je poznati festival koji slavi medijska emitovanja na TV-u, bioskopu, internetu i mobilnim uređajima. Organizuje ga Media Key Group, koja objavljuje važne časopise iz industrije i služi kao standard za direktore marketinga u Italiji. Svake godine, za ove nagrade, koje su jedne od najpoželjnih u zemlji, se prijavljuju najveće kreativne agencije koje postoje.\n-Veoma sam ponosan na ove dve prestižne nagrade, kojima je nagrađen odličan rad mog tima i predstavlja dva miljokaza za brend Fiat - 120 godina istorije, i početak nove ere sa izlaskom potpuno električnog modela New 500 na tržište - rekao je Olivije Fransoa, predsednik brenda Fiat i dodao: - Nije slučajnost da globalno važni talenti obeležavaju ova dva bitna momenta. Sting i Shaggy su dodali slavu reklami namenjenoj proslavi 120. godišnjice brenda Fiat, uz istovremeno objavljivanje njihovog novog singla. Za debitovanje modela New 500 i pre svega za predstavljanje nove misije brenda Fiat, Leonardo Dikaprio je prihvatio našu viziju i podelio naše vrednosti i ciljeve.\nKey Award nagrada 2020. godine za Originalnu muziku je dodeljena za video nazvan Reinkarnacija, koji se fokusira na New 500, prvi potpuno električni model kompanije FCA, u kojem glumi Leonardo Di Kaprio, američki glumac i aktivista koji je već preko dvadeset godina uključen u borbu protiv klimatskih promena i zaštite bioraznovrsnosti. Zbog toga je ovaj Oskarovac odmah prihvatio projekat i tako dao svojevrsni pečat odobrenja za model New 500, koji je jednostavan, visokotehnološki, povezan i predivan.\nVideo Reinkarnacija postavlja pitanja o životu, njegovoj evoluciji i o brendu Fiat, i pronalazi odgovore u tome što je reč o kultnom modelu. Proizveden od strane kreativne agencije Doner i režiran od strane Džosefa Kana (koji je radio i sa Dženifer Lopez, U2, Lejdi Gagom i Tejlor Svift) za Movi Magic produkcijsku kuću, reklama priča priču o brendu koji se transformisao tokom godina, koji je inspirisao promenu od 1957. godine, u poslednjim rečima samog videa.\nEvokativne slike i maestralnu interpretaciju Leonarda Dikaprija prati privlačni muzički aranžman koji je napravio Flavio Iba za kuću Red Rose Productions. Maestro je rekao: „Takmičenje „Key Awards“ ima svoje mesto u istroji, kao najdugotrajnije takmičenje u italijanskoj reklamnoj industriji. Veoma sam ponosan na ovu pobedu, pre svega što sam imao priliku da učestvujem na tako važnom projektu za Fiat, uključujuće planetarne talente, i što sam radio sa Olivijeom Fransoa na predstavljanju kultnog modela New 500“.\nVideo napravljen prošle godine\nNagrada je takođe dodeljena za poduhvat Porodica 120. modela 500, Shaggy i Sting, u kategoriji Muzičke obrade - Licenciranje. Video je napravljen prošle godine da prati izlazak na tržište porodice „120.“ modela 500, game za pamćenje koja se sastoji od modela 500, 500X i 500L. Fokus integrisanog, multimedijalnog komunikacijskog projekta, u kojem učestvuju Sting i Shaggy, i singl Just One Lifetime, numera sa njihovog albuma 44/876, koji je nagrađen Gremijem.\nReklama se završava sa izjavom „Fiat, pokreću ga snovi još od 1899.“, naglašava kako je, tokom 120 godina, brend Fiat ostao uz svoje kupce u ispunjavanju njihovih potreba, transformišući svako putovanje, koliko god trajalo, u san. U isto vreme, video podseća na stav sa kojim brend gleda u budućnost, crpeći inspiraciju iz sna o isporučivanju svima dostupne, pristupačne tehnologije. Napravljen od strane kreativne agencije Leo Burnett, sa medijskim planiranjem od strane agencije Starcom, reklamu je Džozef Kan snimio u Barseloni, koji je takođe režirao i spot za pesmu Just One Lifetime, za koju je Fiat medijski sponzor.